Milanovac uskoro dobija "Parking servis"\nU Gornjem Milanovcu uskoro počinje sa radom Parking servis kao jedan od profitnih centara JP za izgradnjuopštine. U tri parking zone biće raspoređeno 700 mesta za parkiranje, saznajemo od direktora JP za izgradnju opštine Božidar Vučetića, koji je istakao da je u toku završna faza iscrtavanja parking mesta.\nParking servis uskoro u Milanovcu, foto:gminfo.rs\n- Pripreme za Parking servis polako privodimo kraju. U toku je završna faza iscrtavanja parking mesta i njihovog numerisanja. Imaćemo tri parking zone u kojima će svako parking mesto imati svoj broj: extra zonu (najuži centar grada), prvu i drugu zonu. Dok za početak rada otovrenog Parking servisa čekamo samo još Odluku osnivača, za početak realizacije zatvorenog parking servis neophodno je da od osnivača dobijemo lokaciju, pa da krenemo u realizaciju. Inače, zatvoreni parking servis će posedovati rampu i plaćanje će biti odmah i direktno JP za izgradnju - rekao je Vučetić.\nOn je rekao da cene za parking zone još nisu formirane, kao i da će neke milanovačke ulice postati jednosmerne.\n- Cene još uvek nismo definisali, ali je sigurno da će one biti najviše u ekstra zoni, u kojoj će i vreme parkiranja biti najkraće. Prva zona će biti jeftinija, a vreme trajanja parkiranja duže, dok će u drugoj zoni cene biti najniže, a vreme parkiranja najduže. Takođe, napomenuo bih da će i neke ulice u gradu postati jednosmerne - kazao je za naš portal Božidar Vučetić.\nBožidar Vučetić direktor JP za izgradnju opštine, foto:gminfo.rs\nMilanovčanima koji žive u zonama gde će se parking naplaćivati, a nemaju garažu ili dvorište, po rečima Vučetića, parking mesto će biti obezbeđeno.\n- U Zakonu o Parking servisima jasno je definisano da ako stanar zgrade nema dvorište i garažu, u okviru stambene jedinice, dužni ste da mu obezbedite parking mesto na ulici. U suprotnom, tu obavezu nemate. U skladu sa Zakonom, stanarima koji imaju garaže i dvorište nismo u obavezi da obezbedimo parking prostor - istakao je direktor JP za izgradnju opštine.\n- Naplata Parking servisa ide preko SMS poruke, s tim što nam zakon ne dozvoljava da, bez odluke osnivača, zaključujemo ugovore sa operaterima. Od donošenja odluke, trebaće nam oko mesec dana da odradimo ugovore. Građani će, takođe, moći i da kupe parking karte i na trafikama. Postojaće i kontrolori koji će uvek i svima izlaziti u susret - rekao je Vučetić i dodao da se nada da će reakcije građana biti pozitivne, ali i da isto tako očekuje i one sa negativnim komentarima o uvođenju Parking servisa.\nPitali smo naše sugrađane da li će se uvođenjem Parking servisa rešiti problem parkiranja u gradu?\n*Slavka Sretenović - Smatram da će se smanjiti saobraćajna gužva u centru grada ali mislim da će problem imati ljudi koji rade u užem centru, u tom slučaju radiće samo da plate parking.\n*Miloš Petrović - To je ok, još pre deset godina trebalo je da uvedu naplatu parkinga. Treba pohvaliti onog ko se toga setio.\n*Jovana Viktović - Hoće, jer smatram da će samim uvođenjem plaćanja biti više slobodnih parking mesta u gradu.\n*Milan Knežević - Mislim da će biti još veći haos.\n*Ivan Lazić - Parking servis treba da postoji ali neće rešiti problem parkiranja.\nLast modified on sreda, 11 oktobar 2017 15:04\nNikola Milovanović solo pevač - Pevanje kao način života


► Rusi protestuju zbog hapšenja svog guvernera, optuženog za ubistva\nVlasti nisu odobrile protest u tom gradu udaljenom 6.100 kilometara od Moskve, ali izveštaja o hapšenjima nije bilo.\nProcene lokalnih medija o broju demonstranata variraju od 5.000 do 35.000.\nGuverner regiona Habarovsk Sergej Furgal uhapšen je u četvrtak i prebačen u Moskvu, gde mu je posle saslušanja određen dvomesečni pritvor.\nRuske vlasti navode da je osumnjičen za umešanost u ubistva nekoliko biznismena 2004. i 2005. godine, pre no što je ušao u politiku.\nFurgal, član nacionalističke Liberalno-demokratske stranke, izabran za guvernera 2018. godine, uživa veliku popularnost u svom regionu što se smatra izrazom nezadovoljstva politikom predsednika Rusije Vladimira Putina i njegove stranke Jedinstvena Rusija.


Naslovna/Politika/Košarac: SDA nastavlja da komplikuje situaciju\nISTOČNO SARAJEVO – Predsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac ocijenio je da SDA, rješavajući svoje unutrašnje probleme i probleme u uspostavljanju vlasti u pojedinim kantonima, nastavlja da komplikuje situaciju u vezi sa formiranjem vlasti u zajedničkim institucijama.\n“Očigledno je da SDA ima namjeru da nastavi da uslovljava i komplikuje proces formiranja Savjeta ministara, zbog čega će ta stranka snositi isključivu krivicu za odgađanje odluke o kandidatskom statusu, kao i za usporavanje i zaustavljanje evropskog puta BiH”, upozorio je Košarac u izjavi za Srnu komentarišući zaključke sa sinoćnje sjednice Predsjedništva SDA u Sarajevu.\nKošarac je dodao da SDA nije spremna da posluša više nego jasne poruke koje je juče prenio komesar Evropske unije za proširenje Johanes Han.\n“Komesar Han je bio jasan kada je rekao da bez formiranja vlasti na svim nivoima neće biti razgovora o kandidatskom statusu BiH. Takođe je bio precizan kada je rekao da to treba uraditi do maja ove godine, ali će taj rok biti teško dostići jer SDA i dalje oteže i komplikuje političku situaciju u BiH”, istakao je Košarac.\nOn je ponovio stav da se SNSD ne želi i neće miješati u to koje će stranke, pored SDA, predstavljati Bošnjake u zajedničkim institucijama vlasti, ali i upozorio da uvlačenje Željka Komšića i njegove stranke u priču oko formiranja Savjeta ministara teško može donijeti bilo šta dobro.\nBiH HDZ Johanes Han NATO Sarajevo SDA SNSD SRNA Staša Košarac


Dejvis kup: Srbija - Indija - Najava duela - Sportske novosti\nNaslovna Tenis Najave i prognoze Tenis Dejvis kup: Srbija – Indija – Najava duela\nSrbija će u okviru Dejvis kupa dočekati Indiju u meču koji obezbeđuje opstanak u Svetskoj grupi. Ovo će biti peti put da se ove dve reprezentacije sastaju, a poslednji put je bilo 2014. godine kada je Filip Krajinović bio heroj Srbije koji je doneo odlučujući poen za Srbiju.\nZa Srbiju ovo je prvi put da igraju meč za opstanak u Svetskoj grupi još od 2014. godine, dok se Indija bori da se vrati u vrh gde je poslednji put bila 2011. godine.\nSrbija je kao domaćin izabrala šljaku kao podlogu, a igraće se na otvorenim terenima u Kraljevu.\nSrbija će igrati u sledećem sastavu:\nDušan Lajović: Singl rank: 56. mesto, Dubl rank: 282. mesto\nLaslo Đere: Singl rank: 86. mesto, Dubl rank: nema ga\nPeđa Krstin: Singl rank: 174 mesto, Dubl rank: 994. mesto\nNikola Milojević: Singl rank: 193. mesto, Dubl rank: 345. mesto\nDanilo Petrović: Singl rank: 233. mesto, Dubl rank: 228. mesto\nIndija će igrati u sledećem sastavu:\nRamkumar Ramanathan: Singl rank: 156. mesto, Dubl rank: 556. mesto\nPrajneš Gunešvaran: Singl rank: 162. mesto, Dubl rank: 384. mesto\nSaket Mineni: Singl rank: 327. mesto, Dubl rank: 222. mesto\nN. Sriram Balaji: Singl rank: 665. mesto, Dubl rank: 110. mesto\nRohan Bopana: Singl rank: nema ga: Dubl rank: 30. mesto\nKapiten: Maheš Bupati\nKao što se da videti Srbija je spremna za smenu generacija. Đoković očigledno nema više motiva da igra za reprezenaciju, Troicki je u užasnoj formi od kada je postao otac, a Janko Tipsarević će vrlo verovatno uskoro da završi karijeri.\nKrajinovića takođe nema zbog učestalih povreda što znači da se Srbija okreće mladim nadama u vidu Lajovića i Đerea.\nLajović je tu naravno najiskusniji, a ne treba nikako zanemariti Đerea koji se ove sezone lepo probio na ATP listi, kao i Krstina i Milojevića koji sve više napreduju.\nŠto se Indijaca tiče njihov najbolji igrač je bez ikakve sumnje Ramkumar Ramanathan. To je jedan prosečan čelendžer igrač koji se najbolje snalazi na brzim terenima. Njegov performans na šljaci je veoma skroman, a statistika kaže da je kroz karijeru ostvario 92 pobede i 80 poraza. Sve su to uglavnom bili čelendžeri, a na najvišem niovu on je na skoru od jedne pobede i tri poraza.\nOstale igrače je teško komentarisati, jer to nisu ni čelendžer igrači barem što se singla tiče. U dublu ih predvodi Bupati koji je odličan igrač u dublu, ali i njegovo vreme je prošlo i pitanje je šta on može da uradi sa ovim saigračima.\nSrbija jeste mlada i generalno neikusna, ali nema sumnje da je kvalitetnija. Dubl Srbiji nikada nije bio jača strana čak i sa Zimonjićem u timu, ali ovde se očekuju sve pobede Srbije u singlu, jer su mnogo kvalitetniji igrači od Indijaca.\nDEJVIS KUP INDIJA\nDEJVIS KUP NAJAVE MEČEVA\nPrethodni tekstDejvis kup: Hrvatska – Sjedinjene Američke Države – Najava duela\nSledeći tekst[PREMIUM] Kolo se otvara utakmicom na Signal Iduna Park-u\nVideo: 5 minuta ludila Nick Kyrgiosa\nU okviru 11. prvenstvenog kola prvog ranga beloruskog fudbala "Vysshaya liga" sastaju se timovi, FC Minsk i Slutsk. Domaćini se trenutno nalaze na četrnaestom...


Politika: Dijalog sa Prištinom, runda šesta - BalkaniYUm.TV '); } //]]>\nDijalog sa Prištinom, runda šesta\nBrisel -- Dijalog Beograda i Prištine nastavlja se u podne u kabinetu visoke predstavnice spoljne politike Evropske unije Ketrin Ešton u Briselu.\nGlavna tema šeste runde razgovora je zajednica srpskih opština na Kosovu.\nPred današnji nastavak dijaloga Beograda i Prištine u Briselu vlada loše raspoloženje, ocenjuje bečki dnevnik „Standard“.\nList prenosi izjavu srpskom premijera Ivice Dačića da je Srbija učinila što je mogla, a da druga strana odbija sve njene predloge, te da su stavovi udaljeni kao nikada do sada.\nU središtu šest runde dijaloga je ukidanje srpskih paralelnih institucija na severu Kosova, koje ne priznaju vlast u Prištini i koje su finansirane od strane Srbije, naglašava dnevnik, dodajući da je to do sada najveći „zalogaj“ za Beograd.\nNa jednoj strani je rasformiranje paralelnih institucija preduslov Srbiji za početak pregovora sa EU, a na drugoj je vlada izložena domaćem pritisku da ne čini izdaju i ostavi Srbe na Kosovu na cedilu, ocenjuje „Standard“.\nList ukazuje da je Dačić predložio kompromisno rešenje koje predviđa rasfomiranje starih srpskih struktura na severu Kosova i osnivanje saveza devet srpskih opština.\nKosovski premijer Hašim Tači se nije suprostavio osnivanju tog saveza, ali isključuje izvršnu i zakonodavnu vlast te asocijacije, podvlači dnevnik.\nSrpski političari su izrazili nadu da će zapad izvršiti pritisak na Prištinu i ujedno i zabrinutost da bi se Srbija mogla udaljiti od EU ukoliko ove godine ništa ne bude od početka pregovora.\n„Standard“ ukazuje da zapadne diplomate u predlogu Beograda vide opasnost stvaranja zasebnog entiteta po uzoru na RS u Bosni.\nDržavni vrh Srbije poručio je, uoči današnjih razgovora, da Srbija ostaje posvećena postizanju kompromisa, i da od EU očekuje da ostane nepristrasna i utiče na Prištinu da i ona učini ustupke.\nPremijer Ivica Dačić sinoć se, po dolasku u Brisel, sastao sa zamenikom pomoćnika američkog državnog sekretara Filipom Rikerom, koji je dao punu podršku evropskim integracijama Srbije i podršku dijalogu između Beograda i Prištine, rečeno je Tanjugu u srpskoj delegaciji.\nSavetnik predsednika Srbije Marko Đurić rekao je posle jučerašnjeg sastanka državnog vrha da je ''konstatovano da se stav Prištine nije pomerio ni za milimetar od početka pregovora''.\nOn je izrazio uverenje da je u dijalogu Beograda i Prištine kroz posredovanje ključnih činilaca međunarodne zajednice moguće doći do približavanja stavova dve strane.\nĐurić je rekao da očekuje da će već danas biti jasnije u kojoj meri je Priština spremnija nego ranije da ide u pravcu kompromisa.\nOn je kazao da Beograd ostaje pri konceptu zajednica srpskih opština i spreman je da razgovara o svim pitanjima.\nPredstavnici državnog vrha okupili su se juče, drugi put za tri dana na sastanku održanom u rezidenciji predsednika Srbije u Užičkoj ulici. Prisustvovali su predsednik Tomislav Nikolić, premijer Ivica Dačić, prvi potpredsednik vlade Aleksandar Vucicć, potpredsednica vlade zadužena za evropske integracije Suzana Grubješić, savetnik predsednika Srbije Marko Đurić i direktor Kancelarije za Kosovo i Metohiju Aleksandar Vulin.


Migranti ponovo dolaze u Tuzlu: Sve više maloljetnika bez pratnje o kojima se ništa ne zna - BIGportal.ba\nTri mjeseca nakon akcije izmještanja blizu 500 migranata iz Tuzle u kamp Blažuj kod Sarajeva, veći priliv osoba koje ilegalno ulaze u Bosnu i Hercegovinu ponovo se bilježi u ovom gradu.\nZbog činjenice da u Tuzli ne postoji prihvatni centar, niti kamp, migranti spavaju u napuštenim objektima, privatnom smještaju, parkovima… Pojedine je moguće primijetiti i na raskrsnicama dok novac zarađuju tako što prodaju maramice.\nKako je za Klix potvrđeno iz ove institucije, riječ je o osobama koje nisu imale identifikaciona dokumenta, niti potvrdu o iskazanoj namjeri za azil. S obzirom na to da Terenski centar Službe za poslove sa strancima u Tuzli više ne vrši registraciju migranata, oni su upućeni na ovu proceduru u Sarajevo.\n–Napominjemo da je na Tuzlanskom kantonu zabilježen manji broj migranata u vrijeme proglašenja stanja prirodne nesreće i dok su na snazi bile zaštitne mjere od nadležnih tijela i organa. Na primjer u mjesecu aprilu je registrovano svega pet migranata, dok sa ublažavanjem mjera i dolaskom povoljnijih vremenskih prilika bilježimo povećanje broja onih koji prelaze preko područja naše nadležnosti – navela je glasnogovornica Uprave policije MUP TK Amra Kapidžić.\nPrem njenim riječima, najveći broj migranata bilježi se na području Policijske uprave Kalesija, a prema zemlji porijekla dominiraju iz Pakistana, Afganistana, Bangladeša, Iraka i Sirije.\n–Uprava policije MUP TK shodno nadležnosti poduzima sve potrebne aktivnosti na očuvanju stanja sigurnosti na zadovoljavajućem nivou, odnosno ličnoj i imovinskoj zaštiti građana, pa i samih migranata na kantonu – naglasila je Kapidžić.


SEEbiz.eu / SI / Dokument o zakupu aerodroma vraćen na doradu\nAerodromi Crne Gore Komisija za ekonomska pitanja Osman Nurković\nDatum objave: 17.01.2019. - 09:52:56\nPODGORICA - Vladina Komsija za ekonomska pitanja (KEP) vratila je juče na doradu dokumentaciju koju je Ministarstvo saobraćaja pripremilo za davanje u zakup dva crnogorska aerodroma u Tivtu i Podgorici, saznaju "Vijesti".\nDodjela koncesije za Aerodrome Crne Gore (ACG) bila je jedina tačka dnevnog reda KEP-a.\nMinistarstvom rukovodi Osman Nurković iz Bošnjačke stranke, koji je juče na sjednici KEP-a pretrpio kritike i članova Vlade iz DPS-a, prenosi ovaj list.\nOn je u decembru najavio da će Vlada koncesioni ugovor usvojiti do kraja 2018. godine, kao i da će u januaru biti raspisan javni poziv za koncesionara.\nMinistar je očekivao da bi ugovor sa najboljim ponuđačem mogli imati u junu ove godine. Sada je izvjesno je da će se na raspisivanje tendera čekati još neko vrijeme.\n"Nakon rasprave je zaključeno da se iz koncesionih dokumenata moraju otkloniti nezakonitosti. U dokumentu mora postojati procjena vrijednosti imovine i biznisa i da je to prethodno pitanje koje se mora riješiti, kao i da se moraju riješiti imovinsko pravni odnosi na zemljištu aerodroma koja se daje u zakup. Zaključeno je i da se mora dostaviti puna ekonomska analiza koju do sada niko nije vidio, a ne samo onih par strana što su date u dokumentima. Uz to, mora postojati precizna dinamika ulaganja i plan investicija da bi država tako jasno stavila do znanja šta očekuje od koncesionara", kazalo je nekoliko izvora "Vijesti".\nOcijenjeno je da ugovor ne može biti tripartitan, nego mora biti samo između države i koncesionara, a ne smije uključivati finansijera.\nOvaj stav tokom javne rasprave o koncesionom aktu zastupala je manja članica vladajuće koalicije SD, kao i rukovodstvo Aerodroma Crne Gore, opozicija i predstavnici NVO sektora.\nU novu dokumentaciju se, prema informacija "Vijesti", mora unijeti i odredba da aviodostupnost mora biti jedan od kriterijuma za odabir najpovoljnijeg ponuđača a ne samo visina koncesione naknade, kao i da se predloži ugovor o koncesiji koji mora pratiti zakon o koncesijma što do sada nije bio slučaj.


Otvorena Eko učionica u školi Petar Tasić - juGmedia\nOtvorena Eko učionica u školi Petar Tasić\nU Osnovnoj školi “Petar Tasić“ u Leskovcu otvorena je danas ekološka učionica, u okviru projekta koji Gradska uprava za zaštitnu životne sredine realizuje u saradnji sa vaspitno-obrazovnim ustanovama.\n„Danas otvaramo letnju učionicu gde će naša deca izvoditi nastavu u prirodi, nastavne i vannastavne aktivnosti. Cilj otvaranja ove učionice je dodatno motivisanje učenika da što češće borave u prirodi, kad god to vremenske prilike dozvoljavaju. Ovo je druga letnja učionica koju smo mi realizovali, u planu su još dve. Ja bih naročito pohvalio moj tim na čelu sa nastavnicom biologije Jelicom Drašković i Marinom Arsić koje su osmilile ovaj ambijent i na kraju smo ga uz pomoć grada i Uprave za zaštitu životne sredine realizovali“, istakao je direktor škole Goran Filipović.\nZa izradu ove Eko učionice iz gradskog budžeta izdvojeno je 360 hiljada dinara, a samo u 2017. godini iz gradske kase opredeljeno je 620 miliona dinara za predškolsko, osnovno i srednje obrazovanje.\n„To jesu velika sredstva međutim još uvek nedovoljna za jedno perfektno funkcionisanje naših škola, pre svega što se ova sredstva najviše troše za stalne troškove, nabavku energenata, naplatu struje i vode, zatim za jubilarne nagrade, sudske troškove i tako dalje a jedan manji deo sredstva se troši za energetsku sanaciju škole, za sređivanje školskih učionica, školskih toaleta, dvorišta. Bez obzira što su ovo velika sredstva i sama škola mora da se potrudi da dođe do nekih alternativnih izvora finansiranja a ti izvori su od domaćih i stranih donatora, preko projektnog finansiranja, e upravo ova škola, njen direktor i tim nastavnika imaju projekte i prate javne pozive tako da je ova letnja učionica u prirodi produkt jednog takvog projekta. Nadam se da će učionica unaprediti njihovu nastavu i da ćemo i u sledećim godinama nastaviti da sarađujemo i ulažemo“, rekao je danas na otvaranju učionice, načelnik Odeljenja za društveni i ekonosmki razvoj Bojan Tojaga.\nDirektor Filipović najavio je i dva nova velika projekta koja su potpisali juče, jedan se zove „Zajedno ka srednjoj školi“ a drugi „Dostupno i kvalitetno obrazovanje za svu decu“. Prvi projekat finansiran je od stane Ministarstva prosvete, Centra za obrazovne politike a drugi u organizaciji „Save the children“.\nInače, oba projekta za cilj imaju kvalitetnije obrazovanje dece, a u planu imaju i posetu parterskoj školi u Švajcarskoj.\nPODVORCE Mesto gde se asfalt pretvorio u zemlju\nLjajić: Rast IT preduzetnika u Srbiji 74 odsto\nDinamo je na gostovanju ostao bez bodova, ali se mnogo više od rezultata priča o potezu golmana Vranjanaca, Miroslava Orlića. (više…)\nJezive pretnje novinarima Južnih vesti: „Treba vas obesiti uz javni prenos na internetu, nek’ vam decu divljački siluju migranti“\nNajiskrenije želim celoj redakciji Južnih vesti divljačko silovanje njihove dece od strane migranata dok ne crknu, samo je jedna od više pretećih…\nFudbaleri Dubočice spremaju se za pobedu protiv Grafičara iz Beograda\nFudbaleri Gradskog fudbalskog kluba Dubočica imaće sutra priliku da ponovo nastave niz bez poraza koji je prekinut prošle nedelje porazom u Sremskoj…


CRNVO: Vlada obesmislila Zakon o nevladinim organizacijama\nNaslovnaVijestiVijesti iz NVO sektoraCRNVO: Vlada obesmislila Zakon o nevladinim organizacijama\non 02 novembar 2018 . Posted in Vijesti iz NVO sektora\nU svim segmentima finansijske podrške nevladinim organizacijama, Vlada je do sada prekršila Zakon o izmjenama i dopunama o nevladinim organizacijama i obesmisllila ovaj propis i postupke koji iz njega proizilaze.\nKonkretno, Zakon obavezuje ministarstva koja će finansirati projekte NVO, da do 1. juna tekuće godine predlože prioritetne oblasti za finansiranje u narednoj godini, te da o njima obave konsultacije sa nevladinim organizacijama. Te predloge ministarstva su objavljivala u formi sektorskih analiza.\nIpak, nijedno ministarstvo u 2018. godini nije objavilo sektorske analize u roku koji predviđa zakon. Ministarstvo pravde je, na primjer, sektorsku analizu objavilo sa gotovo 6 mjeseci zakašnjenja. Osim toga, već dvije godine zaredom, Ministarstvo unutrašnjih poslova, Ministarstvo vanjskih poslova i Ministarstvo finansija ne predlažu oblasti za finansiranje projekata NVO. S obzirom na to da ovi organi već dvije godine ne prepoznaju potrebu da podrže projekte NVO i u saradnji sa NVO realizuju svoje programe i planove, očekujemo konkretno obrazloženje ovakvih odluka od strane pomenutih resora.\nVlada je takođe u obavezi da do 31. jula tekuće za narednu godinu, nakon sprovedenih konsultacija o sektorskim analizama, donese Odluku o prioritetnim oblastima od javnog interesa u kojima će se finansirati projekti i programi nevladinih organizacija. Medjutim, Vlada još uvijek nije donijela ovu Odluku, čime već nekoliko mjeseci krši zakonsku obavezu. Zbog toga, ni na samom kraju 2018. godine nije poznato u kojim oblastima će se finansirati projekti u sljedećoj, 2019-oj godini.\nTakodje, kada je riječ o konkursima koji su u toku, a koje su objavila ministarstva u tekućoj godini, najveći broj ministarstava nije donijelo odluku o dodjeli sredstava za projekte u 2018. godini. Kako je već 11-ti mjeseci tekuće godine, postavlja se pitanje kako će se uopšte projekti sa ovogodišnjih konkursa realizovati u ovoj godini. Objektivno, najveći broj projekata će se vjerovatno realizovati u narednoj godini, što direktno utiče na dinamiku podržanih projekata, ostvarenje njihovih ciljeva, narušava propisane rokove i dovodi u pitanje cjelokupni koncept finansiranja programa i projekata NVO.\nNa ovaj način, Vlada nastavlja dugogodišnji kontinuitet kršenja i zanemarivanja obaveza koje proizilaze iz Zakona o NVO u dijelu finansiranja. Očigledno su projekti i programi NVO za Vladu i dalje samo trošak iako je novi način finansiranja trebalo direktno da poveže prioritete Vlade sa projektima nevladinih organizacija.


Vesić: Grad Beograd sigurno tržište za investiranje - Beogradski Portal\nZamenik gradonačelnika Goran Vesić danas je učestvovao na 7. konferenciji o razvoju nekretnina i infrastrukture u Srbiji. Vesić je ovom prilikom razgovarao sa investitorima koji ulažu u stambenu izgradnju u Beogradu o planovima za grad.\n– Video sam kod njih zabrinutost kako će se kriza u Ukrajini odraziti na naše tržište. Ono što nas ohrabruje jeste da mi nemamo negativnog uticaja na naše tržište, već imamo povećanu potražnju za iznajmljivanjem stanova i investiranjem, odnosno izgradnjom. Obećao sam da će država pratiti sve promene u ovoj grani privrede. Za nas je investiranje u gradnju važno i zato svaki dinar koji se investira u građevinarstvo multiplicira se u bruto domaćem proizvodu – rekao je Vesić.\nOn je naglasio značaj građevinarstva jer je to motor našeg razvoja.\n– Kada je bila kriza u vezi sa kovidom 19, intervenisali smo i predložili Vladi Republike Srbije da se omogući kupovina stana sa 60, odnosno 80 odsto izgrađenosti, te da se smanji učešće za stambene krediti na deset odsto. Nastavićemo da pratimo šta se dešava na tržištu, kako bismo predlozima za izmenu zakonskih propisa omogućili investitorima da ostanu ovde. Oni treba da znaju da imaju sigurnost da investiraju i prodaju stanove, te da je ovo za njih sigurno tržište – objasnio je Vesić.\nPrema njegovim rečima, važno je što vodimo odgovornu politiku koja Srbiju ne svrstava ni na jednu stranu.\n– Ako vodimo takvu politiku, možemo da sačuvamo investicije i svoj ekonomski rast. Promene koje su u toku, poput izgradnje metroa, BG voza, novih mostova i kanalizacije, utiču na investiranje. To znači da će u budućnosti i neki drugi delovi grada biti interesantni za investiranje, a ne samo centar. Kada imate gradsku železnicu ili metro, onda možete da investirate i negde gde sada možda o tome i ne razmišljate, jer će ljudi koji tu kupe stanove moći brzo da dođu do bilo kog drugog dela grada. Ovo će potpuno promeniti način na koji se živi u Beogradu i zato su investicije koje smo planirali kroz projekat „Beograd 2020–2030” suštinski važne kako bismo mogli da funkcionišemo i radimo kao grad – objasnio je Vesić.


Dan online - Ekonomija: Pozajmljuju još 26 miliona eura - 2020-11-07\nEkonomija ZA REKONSTRUKCIJU PUTA LUBNICE–JEZERINE Pozajmljuju još 26 miliona eura\nVlada je usvojila informaciju o zaključivanju ugovora o zajmu između Crne Gore i Evropske banke za obnovu i razvoj (EBRD) za projekat rekonstrukcije i unapređenja lokalnih puteva – dodatno finansiranje, u iznosu od 26 miliona eura. Odlazeća vlada Duška Markovića je održala sjednicu prošle sedmice i ove, a tek juče je objavila materijale.\n– U skladu sa uspostavljenom saradnjom sa EBRD na projektu rekonstrukcije i unapređenja lokalnih puteva, kroz dva zajma realizovana u proteklom periodu, EBRD i Uprava za saobraćaj su, tokom oktobra 2020. godine, sproveli pregovore u cilju povećanja ugovora o zajmu čime bi se obezbijedila nedostajuća sredstva za završetak projekta – piše u informaciji objavljenoj na sajtu Vlade.\nVlada je već u dva navrata pozajmila pet i 20 miliona eura za finansiranje radova na izgradnji tunela i rekonstrukciji puta Lubnice–Jezerine.\n– Kako sredstva iz dva navedena kredita ne mogu pokriti troškove za predmetni projekat, između Evropske banke za obnovu i razvoj, Ministarstva saobraćaja i pomorstva i Uprave za saobraćaj dogovoreno je usklađeno povećanje ugovora o zajmu, čime će se obezbijediti nedostajuća sredstva u iznosu od 26 miliona eura neophodnih za završetak projekta, čije zaključenje je predmet ove informacije. U skladu sa tim, Ministarstvo finansija, na predlog Ministarstva saobraćaja i pomorstva, predvidjelo je ovo zaduženje Zakonom o budžetu za 2020. godinu – piše u informaciji.\nUslovima kreditiranja predviđeno je da se kredit vraća u periodu od 15 godina, sa grejs periodom od dvije godine, a sredstva kredita biće vraćana u 26 jednakih ili približno jednakih polugodišnjih rata. Kredit podliježe promjenjivoj kamatnoj stopi, koja iznosi šestomjesečni EURIBOR + 1 odsto. Uslovima kredita, predviđena je obaveza plaćanja naknade za obradu zajma u iznosu od jedan odsto dodijeljenog kredita.


Majić: Potreban temeljni društveni preporod - Dijalog.net\nNaslovna Društvo Majić: Potreban temeljni društveni preporod\nBeograd, 08. april 2021. – Jedan od razloga zašto predstavnici vladajuće ekipe mene napadaju je da se i svi drugi, koji bi se potencijalno suprostavili, obeshrabre.\nTo je ocenio za NIN sudija Apelacionog suda u Beogradu Miodrag Majić, koji navodi da poslanici koji ga napadaju, njegove presude nikad nisu ni pročitali.\nOdbrana od ovakvih napada bi trebalo da dođe sa strane sa koje ne dolazi, na prvom mestu mislim na Visoki savet sudstva. Umesto toga, vređanja i klevetanja se najčešće i dešavaju u prisustvu i uz prećutnu saglasnost članova ovog tela. Ali, to je još jedan aspekt naše tužne zbilje na koji sam previše puta ukazao, rekao je Majić.\nSvedoci smo opšte krize morala, vrednosti i identiteta, ali to nije slučaj samo u pravosuđu jer ono ne može biti bolje od društva u kojem funkcioniše, naglasio je Majić.\nOn je ocenio da nam je potreban temeljni društveni preporod, navodeći da će njegov početak nastupiti onda kada budemo spremni da kažemo da smo u prethodne tri decenije mahom išli pogrešnim putem.\nPrema njegovim rečima, u prethodnom periodu dodatno je učvršćeno uverenje građana da nam nijedna institucija, osim institucije predsednika Republike nije potrebna.\nSada se više ni formalno ne pretvaramo da osim njega bilo ko, bilo šta značajno, ovde odlučuje, smatra Majić.\nMajić je upozorio da su veze sudija i političara opasne, ne samo po nezavisnost pravosuđa, već i po njih same.\nKao što sam svojevremeno istakao – iako nije prijatno biti predsednikov neomiljeni sudija, neuporedivo je gore biti predsednikov omiljeni sudija, jednom kada se stvari promene, ukazao je on.\nPoslednje afere u kojima svakodnevno isplivavaju novi momenti o povezanosti visokih državnih službenika sa ljudima iz kriminogenog miljea, najjasniji su podsetnik na to da su na duži rok ovakva društva neodrživa, predočio je Majić.\nOznakemedijiMiodrag MajićNINvladavina prava\nPrethodno Obavezna vakcinacija je legalna\nSledeće Janković: Romi su i dalje diskriminisani i marginalizovani\nTop Tags konkurs mediji ljudska prava Društvo evropske integracije vladavina prava Evropska komisija OCD mladi lokalna samouprava Evropska unija Srbija i Evropska unija Civilno društvo istraživanje Vlada Republike Srbije


Banke da blokiraju račune Uprave za indirektno oporezivanje BiH\nPRAVOBRANILAŠTVO RS: Banke da blokiraju račune Uprave za indirektno oporezivanje BiH\nU Pravobranilaštvu je potvrđeno da su zahtjev poslali zbog nastavka pljenidbe preostalih 24 miliona maraka duga Fedracije Republici Srpskoj iz ranijeg perioda od neravnomjerne raspodjele prihoda od PDV-a.\n"Istekao je rok za koji je period izvršenja odložen, to je 3. mart i izvršenje se po službenoj dužnosti nastavlja, tako da je Pravobranilaštvo iz tih razloga uputilo zahtjev bankama za nastavak izvršenja", kaže Slađana Kosmajac, zamjenik pravobranioca Republike Srpske.\nSud BiH već tri puta je obustavljao postupak prinudne naplate, a posljednje rješenje Suda važilo je do 3. marta ove godine. Uprava za indirektno oporezivanje i Pravobranilaštvo BiH od Suda su tražili obustavljanje naplate zbog poteškoća u radu te institucije.\nIpak, u Upravi tvrde da ta institucija nije ni trebalo da bude tužena, jer sprovodi odluke Upravnog odbora, u kojem se do danas nisu dogovorili o drugom načinu izvršenja sudske presude. Ipak, do danas nijedna od komercijalnih banaka, na zahtjev Pravobranilaštva, nije nastavila sa blokadom računa Uprave.\nIZVOR: Vebsajt Glas Srpske, 05.03.2019.


Maske (ne)pomažu u prevenciji koronavirusa\nIzvor: Radio Televizija Vojvodine, 02.Apr.2020, 08:11 (ažurirano 02.Apr.2020.)\nSvetski mediji već nedeljama upozoravaju javnost da koristi zaštitne maske protiv korona virusa.\nOvakve poruke u nekim delovima sveta izazivaju konfuziju, jer brojni stručnjaci tvrde da zaštitne maske ne pomažu i da bi umesto toga građani trebalo da peru ruke i da se pridržavaju mere socijalnog distanciranja, prenosi CNN.\nJoš krajem februara američki sekretar za zdravstvo Džerom Adams objavio je na svom Tviter nalogu kratku poruku, ispisanu velikim slovima: >> Pročitaj celu vest na sajtu Radio Televizija Vojvodine << "PRESTANITE DA KUPUJETE MASKE".\nAdams je objasnio da maske ne štite zdrave ljude od korona virusa, ali da koriste kada ih nose zaraženi pacijenti jer tako štite svoju okolinu od virusa.\nIste nedelje, istu poruku javnosti je uputio i Robert Redfild, direktor Centra za kontrolu i prevenciju bolesti.\nNa saslušanju pred komisijom predstavničkog doma američkog Kongresa, Redfildu je postavljeno pitanje da li je potrebno da ljudi nose zaštitne maske.\nNjegov odgovor je bio kratak i bez objašnjenja: "NE".\nNekoliko nedelja kasnije Adrijen Berč, ekspert mikrobiologije na Univerzitetu u Kaliforniji, izjavio je da ne postoje validni dokazi da maske ne pomažu zdravim ljudima da se zaštite od virusa.\n"Zapravo, postoje dokazi za suprotno - da maske mogu da nas zaštite od infekcije kakva je pandemija korona virusa", napisao je Berč u svom autorskom tekstu u kojem je analizirao sve stručne studije na tu temu.\n"Postoje nepobitni dokazi da je tokom epidemije SARSA nošenje maske efikasno sprečavalo širenje virusa", ukazao je Berč u svom tekstu.\n"Stalno nošenje maske može i do 70 odsto smanjiti rizik od prenošenja virusa", zaključuje Adrijen Berč.


KULA NEBOJŠA - PRESTONIČKA ATRAKCIJA - KULTIM - književnost, poezija, stvaralaštvo, kultura\nKULA NEBOJŠA – PRESTONIČKA ATRAKCIJA\nKalemegdanska Kula Nebojša jedna je od najvećih prestoničkih atrakcija. Za godinu dana nekadašnje utvrđenje i tamnicu obišlo oko 16.000 posetilaca.\nKula Nebojša iz 1460. godine u Donjem gradu na Kalemegdanu, posle obnove je jedna od najvećih atrakcija prestonice. Oko 16.000 posetilaca za godinu dana obišlo je taj spomenik izuzetne kulturne i istorijske važnosti.\nNekadašnje utvrđenje i tamnica čiji je zatočenik bio i veliki grčki pesnik i revolucionar Riga od Fere, Kula Nebojša svedočanstvo je ovdašnje burne istorije. Danas je to spomenik izuzetne vrednosti sa multimedijalnom muzejskom postavkom.\nPrema rečima Milice Mršović, ono što u ovoj postavci ostavlja najsnažniji utisak jesu prikazi reproduktivnih umetničkih dela koja su važna ne samo za istoriju kule i Beograda, nego i Srbije 18. i 19. veka.\nPrema rečima direktorke javnog preduzeća „Beogradska tvrđava“ Ivane Lučić Todosić posetioci dobro reaguju na „vođenje“ kroz izložbenu postavku, što je dodatni sadržaj koji se nudi.\nKula Nebojša visoka je 20 metara, građena je od cigle i kamena, a sada je objekat u kojem se priređuju kulturne manifestacije.\nNedavno je timu koji je uradio konzervaciju Kule dodeljen gran pri 34. Salona arhitekture, jer je stručni žiri ocenio da je revitalizacijom i adaptacijom Kule uz priobalne bedeme Beogradske tvrđave omogućen moderan pristup istorijskom nasleđu.\nTo priznanje dadatno obavezuje da programi kulture i ubuduće budu privlačni i Beograđanima i njegovim gostima.\nPrevPrethodnaNAGRADA „STEVAN SREMAC“ URUČENA VOJI ČOLANOVIĆU\nSledećaKONKURS ZA NIN-ovu NAGRADUNext


Generalu Mladiću pogoršava se stanje - 15.06.2022, Sputnik Srbija\nGeneralu Mladiću pogoršava se stanje\nGeneralu Ratku Mladiću pogoršava se zdravstveno stanje u pritvoru u Hagu, fizički i mentalno je dosta slabiji, a odbrana pokušava da uputi zahtev Međunarodnom... 15.06.2022, Sputnik Srbija\n„Nadam se da će to da nam ispune, da neko od doktora ode kod njega i izvrši preglede. Radimo još na tome, videćemo, možda će biti stranac, možda naš, nismo sigurni šta će nam odobriti“, rekao je Darko Mladić.Navodeći da se sa ocem juče čuo poslednji put, Darko je rekao da general zvuči „dosta slabije, usporenije“.On je napomenuo da porodici i Mladićevoj odbrani iz Haga i dalje ne daju medicinsku dokumentaciju generala, što je problem.Prema Darkovim rečima, o Mladićevom zdravlju saznaju samo od generala, a od njegovih doktora ništa.On nije mogao da ide u detalje zdravstvenih problema generala Mladića, ali je naglasio da mu je teško, da je veoma malo pokretan, pređe 15 do 20 metara, pa mora da se odmori.„Više nije u stanju ni da se normalno kreće, za ostale neke funkcije treba mu pomoć, sebi da spremi hranu i slično. Pomažu mu zatvorenici, neki od čuvara“, dodao je Darko Mladić.General Mladić, kaže Darko, trebalo bi da bude u nekoj bolnici na lečenju, a ne u haškom pritvoru, a odbrana nema nikakvu informaciju ni o tome da li će biti negde premešten.Govoreći o Mladićevom predmetu, njegov sin je napomenuo da postoji drugostepena presuda, ali da odbrana još nije podnela zahtev za reviziju, zato što ne vidi smisao dok je na poziciji predsednika Mehanizma Karmel Ađijus, koji je, kako kaže, otvoreno pristrasan protiv generala Mladića.Bivši komandant Vojske Republike Srpske Ratko Mladić osuđen je u junu 2021. godine drugostepeno na doživotni zatvor zbog genocida, zločina protiv čovečnosti, kršenja zakona ili običaja ratovanja tokom rata u BiH od 1992 do 1995.Mladić je uhapšen u Srbiji 26. maja 2011. godine, u selu Lazarevo, a šest dana kasnije izručen je Haškom tribunalu.Haški tribunal, prethodnik Mehanizma, podigao je optužnicu protiv Mladića 24. jula 1995. godine, a prva presuda je izrečena novembra 2017. godine, prenosi RTRS.\nregion, region – politika, svet, svet – politika, srbija, srbija – politika, ratko mladić, darko mladić, haški tribunal\nGeneralu Ratku Mladiću pogoršava se zdravstveno stanje u pritvoru u Hagu, fizički i mentalno je dosta slabiji, a odbrana pokušava da uputi zahtev Međunarodnom rezidualnom mehanizmu za krivične sudove da se reaguje u vezi sa tim, rekao je generalov sin Darko Mladić.\n„Nadam se da će to da nam ispune, da neko od doktora ode kod njega i izvrši preglede. Radimo još na tome, videćemo, možda će biti stranac, možda naš, nismo sigurni šta će nam odobriti“, rekao je Darko Mladić.\nNavodeći da se sa ocem juče čuo poslednji put, Darko je rekao da general zvuči „dosta slabije, usporenije“.\nOn je napomenuo da porodici i Mladićevoj odbrani iz Haga i dalje ne daju medicinsku dokumentaciju generala, što je problem.\nPrema Darkovim rečima, o Mladićevom zdravlju saznaju samo od generala, a od njegovih doktora ništa.\n„Nemamo nikakve informacije u smislu da dobijamo podatke šta mu se daje od terapije, kako ga leče. Nego samo kada se čujem sa njim znamo, na primer, da su ga vodili nešto u bolnicu da mu „odrade“, ali nije to ono što bi sve trebalo da se uradi u njegovom slučaju. Znamo ono što on uspe da nam saopšti nakon što se nešto desi“, ispričao je generalov sin.\nOn nije mogao da ide u detalje zdravstvenih problema generala Mladića, ali je naglasio da mu je teško, da je veoma malo pokretan, pređe 15 do 20 metara, pa mora da se odmori.\n„Više nije u stanju ni da se normalno kreće, za ostale neke funkcije treba mu pomoć, sebi da spremi hranu i slično. Pomažu mu zatvorenici, neki od čuvara“, dodao je Darko Mladić.\nGeneral Mladić, kaže Darko, trebalo bi da bude u nekoj bolnici na lečenju, a ne u haškom pritvoru, a odbrana nema nikakvu informaciju ni o tome da li će biti negde premešten.\nGovoreći o Mladićevom predmetu, njegov sin je napomenuo da postoji drugostepena presuda, ali da odbrana još nije podnela zahtev za reviziju, zato što ne vidi smisao dok je na poziciji predsednika Mehanizma Karmel Ađijus, koji je, kako kaže, otvoreno pristrasan protiv generala Mladića.\n„Da se njemu podnosi revizija.... Znamo da to neće uopšte niko ni razmatrati, zato što je više puta odlazeći predsednik pokazao svoju pristrasnost protiv generala Mladića i ne vidimo smisao da se njemu podnosi“, rekao je Darko i podsetio da je Ađijus juče na Savetu bezbednosti UN rekao da neće više biti predsednik Mehanizma.\nBivši komandant Vojske Republike Srpske Ratko Mladić osuđen je u junu 2021. godine drugostepeno na doživotni zatvor zbog genocida, zločina protiv čovečnosti, kršenja zakona ili običaja ratovanja tokom rata u BiH od 1992 do 1995.\nMladić je uhapšen u Srbiji 26. maja 2011. godine, u selu Lazarevo, a šest dana kasnije izručen je Haškom tribunalu.\nHaški tribunal, prethodnik Mehanizma, podigao je optužnicu protiv Mladića 24. jula 1995. godine, a prva presuda je izrečena novembra 2017. godine, prenosi RTRS.\n19 Novembar 2021, 18:07


Matjaž Vodopivec – FMCG Summit Beograd\nDirektor Strateškog poslovnog područja Slatko i slano, Atlantic Grupa\nInternacionalizacija brendova i inovativnost u proizvodnim kategorijama – Kako smo rasli prethodnih 45 godina\nRođen je 1971. godine u Kopru u Sloveniji i po zanimanju je diplomirani ekonomista. Svoju karijeru otpočeo 1995. godine u okviru kompanije Philip Morris u Ljubljani. Nakon bogatog radnog iskustva u multinacionalnim kompanijama, kao što je Diageo, najveći svetski proizvođač alkoholnih pića i kompanija Mars, Vodopivec se 2005. godine pridružuje Grupi Droga Kolinska na poziciji Generalnog direktora razvoja tržišta.\nZatim je bio generalni direktor Poslovnog područja Hrvatske i nakon toga BIH. Sa pozicije generalnog direktora prodajnog područja Bosne i Hercegovine, početkom 2010. imenovan je za generalnog direktora poslovnog programa slatko i slano i generalnog direktora kompanije Soko Štark.\nMatjažovo veliko iskustvo u oblasti poslovanja multinacionalnih kompanija kao i njegova ambicija, energičnost i upornost doprinose u izuzetnoj meri uspešnosti, kako same kompanije, tako danas i čitave Atlantic Grupe, gde je nakon njene uspešne akvizicije Droga Kolinske zadržao poziciju generalnog direktora Strateškog poslovnog područja Slatko i slano (Soko Štark).\nSoko Štark je u sistem Atlantic Grupe ušao sa izgrađenim brendovima i identitetom, ali je isto tako uspešnom privatizacijom dobio ozbiljnog i odgovornog vlasnika kome je cilj da unapredi poslovanje i obezbedi dugoročan uspeh ne regionalnom tržištu.\nAtlantic Grupa je multinacionalna kompanija i jedan od najvećih proizvođača i distributera (vlastitih i principalskih) visokokvalitetnih FMCG brendova u jugoistočnoj Evropi, koji su regionalni i globalni lideri i generalno – prisutna je na više od 40 internacionalnih tržišta. Sa 17 proizvodnih pogona u gotovo svim zemljama bivše Jugoslavije ističe se sa nekim od najpoznatijih brendova u regionu, kao što su Cedevita, Cockta, Donat Mg, Argeta, a ovde u Srbiji to su Grand kafa, Štark (Smoki, Bananica) i Bakina tajna.


Godišnjica nuklearnog napada na Nagasaki\nSvet Autor:Beta09. avg. 201708:10 > 08:11\nIzvor: Tanjug / Nozomu Endo/Kyodo News via AP\nUsred tenzija između SAD i Severne Koreje, gradonačelnik Nagasakija Tomihisa Taue izrazio je tokom obeležavanja 72 godine od američkog nuklearnog napada na Nagasaki, 9. avgusta 1945. godine, bojazan od novih nuklearnih napada, javila je agencija AP.\nTaue je pozvao zemlje koje poseduju nuklearno oružje da odustanu od takve vrste oružja, a istovremeno je kritikovao japansku vladu da se nije dovoljno zauzela u globalnim naporima da se zabrani nuklearno naoružavanje.\n„Situacija u svetu u vezi s nuklearnim oružjem postaje sve napetija. Veliki osećaj strepnje širi se širom sveta da bi se takvo oružje moglo opet upotrebiti i to ne u tako dalekoj budućnosti“, rekao je Taue u Parku mira u Nagasakiju.\nTaue je kritikovao vladu japanskog premijera Šinza Abea zbog „praznih obećanja“ o nuklearnom razoružavanju u svetu.\nGradonačelnik Nagasakija je ocenio da je odsustvo Japana u diplomatskim pregovorima o postizanju sporazuma UN o zabrani nuklearnog oružja „nerazumljivo za one koji žive u gradovima na koje su bačene atomske bombe“.\nZvaničnici i građani svake godine se okupe u Parku mira u Nagasakiju, gde se u 11.02 po lokalnom vremenu, kada je bačena bomba 9. avgusta 1945. godine, oglase zvona i potom minutom ćutanja oda pošta za više od 70.000 poginulih.\nJoš oko 140.000 ljudi je poginulo kada je tri dana ranije na Hirošimu bačena prva atomska bomba, „Mali dečak“.\nUkupan broj žrtava, uključujući one koji su u narednim mesecima i godinama umirali od povreda i bolesti uzrokovanih radijacijom, procenjuje se na oko 300.000.


PETROVIĆ: Elektroprivreda spremna da podmiri zahtjeve domaćeg tržišta i da izvozi | Hercegovina Press\nPETROVIĆ: Elektroprivreda spremna da podmiri zahtjeve domaćeg tržišta i da izvozi\nElektroprivreda Republike Srpske“ /ERS/ spremna je da podmiri zahtjeve domaćih potrošača struje po najpovoljnijim cijenama i da istovremeno izvozi višak, po znatno višim cijenama, da bi taj novac uložila u nove proizvodne objekte i razvoj, izjavio je danas Srni generalni direktor ovog preduzeća Luka Petrović.\nPetrović je naveo da je u funkciji svih pet proizvodnih kapaciteta u sistemu ERS-a i da proizvode struju, koja je u Srpskoj najjeftinija u regionu. Za domaćinstva u Srpskoj struja košta 22,5 evra po megavat-času, a za privredu 53 evra po megavat-času, dok se tržišne cijene ovih dana kreću oko 290 evra po megaavat-času.\nDirektor „Elektroprivrede“ zamolio je potrošače da racionalno troše električnu energiju da ne bi zbog povećane potrošnje morali da je uvoze po skupim, tržišnim cijenama, ali i da bi tako zadržali cijenu na sadašnjem nivou i istovremeno bili u mogućnosti da izvezu više struje, a od zarade ulože u razvoj elektroenergetskog sistema.\n„Ove godine neće biti povećanja cijena električne energije, a i narednih godina će biti najniža, ali građani treba da štede struju, a ne da je rasipaju“, istakao je Petrović.\nSmanjenje potrošnje je važno, kako je rekao, i zbog toga što bi ERS tako mogao da obezbijedi zalihe novca na računu za slučaj da budu morali da je uvoze, zbog povremenih ispada termoelektrana u Gacku i Ugljeviku, zbog njihove starosti.\nOn je naveo da cijene struje na tržištu, kada u tim slučajevima nepredviđeno moraju da je uvezu, dostižu oko 2.300 evra evra po megavat-satu.\nPetrović je dodao i da je ERS, koji vrši javno snabdijevanje, potpisao ugovore o zakupu sa svim proizvodnim preduzećima da bi zaštitio domaće potrošače i izbjegao poskupljenje struje od početka ove godine.\nTo poskupljenje bi bilo veće od dva puta da su u skladu sa zakonskim obavezama javnog snabdjevača, kako kaže, nabavili 25 odsto struje na tržištu za domaći konzum.\n„To znači da imamo otvoreno tržište, ali smo time zaštitili građane na dugi niz godina“, pojasnio je Petrović i dodao da matično preduzeće posluje tako što kupuje struju od proizvodnih preduzeća iz tog sistema, kojom snabdjeva građane i privredu, a ostatak prodaje na tržištu.\nPetrović je ukazao i da je zbog energetske i krize u Ukrajini, koja je najveći izvoznik uglja u Evropi sa zalihama 33,9 milijardi tona, došlo do disbalansa na energetskom tržištu, nestašica i skoka cijena struje.\nTo, objasnio je, „Elektroprivredi“ omogućuje enormnu dobit od izvoza, koja može dostići oko 50 miliona evra mjesečno, ali istovremeno su mogući i veliki gubici i od oko 30 miliona evra mjesečno zbog uvoza skupe struje, uzrokovanog eventualnim nepredviđenim ispadima termoelektrana.\nOn je istakao da će „Elektroprivreda“ prošlogodišnju dobit od oko 80 miliona KM, koja je bila najveća za 30 godina postojanja preduzeća, ostvarenih od izvoza, naročito u posljednjem kvartalu godine, usmjeriti u predstojeću emisiju akcija HET-a da bi se taj novac u potpunosti uložio u izgradnju Hidroelektrane „Dabar“.


Tadić za “Frankfurter Allgemeine Zeitung”: Srbija bez EU će potonuti u mrak nacionalizma – Informer\nBoris Tadić je u autorskom tekstu za njemački list “Frankfurter Allgemeine Zeitung” istakao da je članstvo u EU strateško određenje Srbije, kao što bi i za Evropsku uniju od strateške važnosti morala biti evropska orijentacija Srbije.\nPredsjednik Srbije je podsjetio da je Srbija u cjelosti ispunila sve ranije uslove u procesu približavanja EU, a to je, kako je istakao, podrazumijevalo i donošenje nepopularnih i teških odluka, preuzimanje velike političke odgovornosti, a u nekim slučajevima čak i velikog ličnog rizika.\n“Nameće se pitanje zašto se Srbija gura na marginu savremenih istorijskih procesa i zbog čega se ogromni politički napori, preduzeti u cilju odlučnog raskida sa politikom koja je dovela do ratova u bivšoj Jugoslaviji, time unaprijed osuđuju na poraz i neuspijeh? Neće li to možda biti preveliko iskušenje za srbijansko društvo i mladu srbijansku demokratiju”, zapitao je Tadić u tekstu pod naslovom “Srbija na evropskoj prekretnici”.\nUkoliko Srbija ostane izvan EU, to će se dugo doživljavati kao dokaz da je poseban sistem vrijednosti kojim se Evropa definiše kao zajednica, samo privid vječite politike velikih i malih, upozorio je Tadić.\n“Danas je više nego ikada ranije očito da proces evropskih integracija Srbije ne zavisi samo od spremnosti i sposobnosti da se u zemlji zaokruže započete društveno-ekonomske reforme, već i od toga u kojoj mjeri je EU spremna da u dogledno vrijeme zaokruži svoju misiju uspostavljanja zone mira, prosperiteta i stabilnosti na cijelom evropskom kontinentu”, konstatovao je Tadić.\nTadić je podsjetio da su reformski napori i rezultati Srbije konstatovani i u veoma pozitivnom izvještaju Evropske komisije.\n“Na osnovu učinjenog Srbija već danas zaslužuje status kandidata, a pod pretpostavkom da se riješe započeta pitanja u dijalogu sa Prištinom, uskoro bi se mogli otvoriti i pregovori o članstvu”, ističe Tadić.\nPredsjednik Tadić je priznao da je Kosovo trenutno najveći izazov Srbije, ali da ona, bez obzira na sve, neće priznati nezavisnost Kosova.\n“Međutim, Srbija želi da pronađe rešenje za pitanje Kosova – nezavisno od toga da li će jednog dana biti član EU ili ne, jer ne želi još jedan tinjajući konflikt na Balkanu. Tragajući za funkcionalnim riješenjem ovog pitanja, Srbija se oslanja, između ostalog i na iskustvo dvije Nemačke, koje su – ne bez kontroverzi i ne bez posredovanja i uplitanja sa strane – vodile duge i teške razgovore o uređenju svojih odnosa“, napisao je Tadić.\nUpravo zato, kako je naglasio, iznenađuje stav nekih uticajnih njemačkih političara, suprotan većinskom mišljenju njihovih evropskih kolega, da Srbija najpre i odmah treba da riješi pitanje Kosova kako bi uopšte postala kandidat za članstvo u EU.\n“Verujemo da naše članstvo u EU nije utemeljeno samo na geografskom položaju, historijskim procesima ili na ekonomskim interesima. Istinski vjerujemo u zajedničku, evropsku političku kulturu i u zajedničku odgovornost za mir i stabilni razvoj cijelog našeg kontinenta. Oni koji nam to odriču kao da dovode u pitanje naše bolno sjećanje da su se neke od najružnijiha stranica evropske historije događale upravo na našim prostorima i to sve kroz 20. vijek“, objasnio je Tadić.\n“Velika evropska ideja nadilazi današnjih 27 zemalja članica. Evropa neće biti zaokružena bez zapadnog Balkana, a to nije moguće bez evropske, demokratske i prosperitetne Srbije u njegovom centru”, poručio je Tadić u autorskom tekstu za njemački list.


Evropska nedelja mobilnosti – Pešačite sa nama! - EU Info Centar\nEvropska nedelja mobilnosti – Pešačite sa nama!\nEvropska nedelja mobilnosti je najveći događaj posvećen održivoj urbanoj mobilnosti u Evropi, a ove godine se realizuje pod sloganom „Walk with us“ uz učešće blizu 3.000 gradova. Kampanja podstiče ljude na izbor aktivnih načina kretanja ili kombinovanje hodanja i biciklizma s javnim prevozom.\nNa inicijativu Evropske komisije, održava se od 2002. godine, a ovog puta biće obeležena nizom manifestacija širom kontinenta u periodu od 16. do 22. septembra.\nOd kada je pokrenut događaj, Evropska nedelja mobilnosti nastoji da unapredi javno zdravlje i kvalitet života promovisanjem čiste mobilnosti i održivog gradskog prevoza. Kampanja pruža ljudima priliku da istražuju ulogu gradskih ulica i da eksperimentišu sa praktičnim rešenjima za rešavanje urbanih izazova, kao što je zagađenje vazduha.\nKampanja je osmišljena sa ciljem da se stanovnicima širom Evrope predstave alternative za održivu mobilnost i objasne izazovi sa kojima se suočavaju gradovi. Svi gradovi učešćem mogu da pokažu kakve su prednosti zdravog načina života i kako se može ostvariti napredak ka boljoj mobilnosti u Evropi.\nAktivna mobilnost donosi višestruku korist – zdraviji život za pojedinca i zajednicu, manje zagađenje od štetnih gasova koje proizvode motorna vozila, a pored toga se štedi i novac ukoliko umesto automobila češće biramo da koristimo bicikl ili pešačimo.\nKampanja Evropske nedelje mobilnosti i ove godine poziva predstavnike lokalnih vlasti da iskoriste sedmicu za testiranje novih transportnih mera i dobijanje povratnih informacija od javnosti. Ova nedelja je takođe odlična prilika za lokalne aktere da se okupe i razgovaraju o različitim aspektima mobilnosti i kvaliteta vazduha, pronađu inovativna rešenja za smanjenje upotrebe automobila i emisije iz saobraćaja, testiraju nove tehnologije i mere planiranja.\nOriginalnost francuskog horora osnova njegove popularnosti


Osnovne studije - Šumarski fakultet : Šumarski fakultet\nŠumarski fakultet > Odseci>Ekološki inženjering u zaštiti zemljišnih i vodnih resursa>Studije>Osnovne studije\nU procesu obrazovanja u okviru studijskog programa osnovnih akademskih studija Ekološki inženjering u zaštiti zemljišnih i vodnih resursa kandidati će se osposobiti za analizu i rešavanje kompleksnih problema u vezi sa prirodnim resursima (zemljište, flora i vegetacija, voda).\nRazvoj disciplina u oblasti ekološkog inženjeringa predstavlja odgovor na rastuću potrebu da se obezbede tehnička rešenja za društveno-ekonomski razvoj, a istovremeno da se zaštite prirodni resursi i životna sredina. Ekološki inženjering u zaštiti zemljišnih i vodnih resursa podrazumeva projektovanje i izgradnju održivih sistema u skladu sa ekološkim principima, koji integrišu društvene potrebe sa prirodnim okruženjem. Uspešno ekološko inženjerstvo zahteva razvoj metodologije projektovanja koja se zasniva na ekološkim principima uz poštovanje konvencionalnih inženjerskih metoda, pri čemu se naglašava raznovrsnost, fleksibilnost i adaptacija, sa aspekta održivog razvoja.\nProgram studija koncipiran je tako da studenta logičnim sledom vodi od osnovnih bioloških i tehničkih disciplina, preko disciplina u kojima se upoznaje sa komponentama ekosistema (šumskih i agroekosistema) i tehnikama koje omogućuju upravljanje, do onih u kojima zaokružuju znanja o sistemima zaštite i unapređivanja resursa zemljišta i voda.\nOsnovne akademske studije Ekološki inženjering u zaštiti zemljišnih i vodnih resursa traju 4 godine i imaju ukupno 240 ESPB bodova. Studijski program je organizovan kroz obavezne i izborne predmete, terensku nastavu i završni rad. Prosečan broj časova aktivne nastave po godinama zadovoljava zadate kriterijume (30%), što se odnosi i na potrebnu izbornost (33,3%).\nPosle završetka osnovnih studija kandidati će dobijati titulu – diplomirani inženjer šumarstva – oblast ekološki inženjering u zaštiti zemljišnih i vodnih resursa.\nNakon završetka osnovnih akademskih studija studenti su u potpunosti osposobljeni za nastavak master akademskih studija iz oblasti ekološkog inženjeringa na Šumarskom fakultetu, a uz određene uslove, mogu se uključiti na druge studijske programe na Šumarskom fakultetu ili nekom od srodnih fakulteta biotehničkih nauka.\nUslov za upis na osnovne akademske studije je završena srednja škola sa odgovarajućim uspehom i položen prijemni ispit.


Na današnji dan otvoren AERODROM NIŠ\nPočetak/Društvo/Na današnji dan otvoren AERODROM NIŠ\n12. oktobra 1986. godine svečano je otvoren niški aerodrom , koji od pre 14 godina nosi naziv „Konstantin Veliki“, prenosi portal Fly from Niš. Ovo otvaranje pratio je i veličanstveni aeromiting, kao i sletanje prvog JAT-ovog Boinga iz Beograda. Od tog dana kreće borba za saobraćaj i opstanak niškog aerodroma, koja većim ili manjim intenzitetom traje do danas.\nFoto: Aerodrom „Konstantin Veliki“\nNakon mnogo turbuletnih godina, kada je bombardovan, zatvaran, ili imao veoma mali broj letova, niški aerodrom se poslednjih godina prosto nametnuo evropskim low cost avio kompanijama. Niije se stalo ni sa pregovorima sa drugim avio-kompanijama, uz ponudu koju čini izuzetno niska cena aerodromskih usluga.\n„U toku ove i naredne godine radiće se na proširenjukapaciteta kako bi aerodrom bio spreman da za naredni period opsluži mnogo veći broj putnika. Planovi su da u narednikh pet godina kroz nišku vazdušnu luku prođe preko 700 hiljada putnika. Takođe, planirani su radovi na poboljšanju navigacionih instrumenata, kao i ugradnja dodatnih prilaznih svetala do kraja ove kalendarske godine, a u toku naredne, 2018. i izgradnja savremenog kontrolnog tornja“, prenosi Fly from Niš.\n31 godina postojanja Aerodrom Konstantin Veliki Niški aerodrom\nBroj putnika na niškom aerodromu opao u januaru za 93 odsto


Putin vratio Surkova u Kremlj\nRuski predsednik Vladimir Putin imenovao je za svog pomoćnika nekadašnjeg zamenika šefa administracije Kremlja, svojevremeno svog glavnog stratega u izgradnji moderne Rusije Vladislava Surkova, samo četiri meseca nakon što je on podneo ostavku na mesto zamenika premijera.\nSurkov je podneo ostavku u maju ove godine posle veoma neuobičajene javne rasprave s portparolom izuzetno moćne istražne komisije koja ispituje rad fondacije Skolkovo, koja se bavi visokom tehnologijom i koju on podržava, prenosi Tanjug.\nPutinov portparol Dmitrij Peskov je rekao za radio "Eho Moskva" da će Surkov sada raditi kao savetnik predsednika za Abhaziju i Južnu Osetiju, regione koje podržava Moskva a koji su se odvojili od Gruzije.\nPovratak Surkova mogao bi se gledati kao napor Putina da ojača liberalniju struju u svom unutrašnjem okruženju i "umiri jastrebove" koji su, čini se dominirali, otkako je Putin prošle godine započeo svoj treći predsednički mandat, javio je Rojters.\n"Siva eminencija", Surkov, koji sutra puni 49 godina, često je opisivan kao treći najmoćniji čovek u Rusiji, posle predsednika i premijera, a ruska opozicija ga krivi za koncentrisanje vlasti u rukama predsednika zemlje.


U Beču održan stručni kongres na temu ljudskog prava na fer i poštene uslove za rad\nU bečkoj Vijećnici se više od deset godina održavaju razvojnopolitički stručni kongresi koji su važan dio obrazovnog i informacionog rada Grada Beča na temu globalnih izazova. Ovogodišnji kongres održan je na 70. godišnjicu Deklaracije Ujedinjenih naroda o ljudskim pravima 10. decembra 2018.\n"Stvaranje radnih mjesta je upravo u vremenu digitalizacije centralna briga u Beču. Beč je već odavno atraktivni privredni centar i međunarodno umrežen grad ali istovremeno smo svjesni toga da tek ljudske potrebe za radom, obrazovanjem, zdravljem i socijalnom sigurnošću jedan grad čine kvalitetnim za život, a privredni centar produktivnim", kazao je bečki ministar za finansije, privredu, digitalizaciju i međunarodna pitanja Peter Hanke.\nU svijetu u kojem preovladava podjela rada i međunarodni protok robe ne smiju nikada biti zaboravljeni odnosi u kojima ljudi rade i pod kojim okvirnim uslovima se proizvode potrošna dobra koje svakodnevno konzumiramo.\nNa skupu u Beču je razgovarano o debati pokrenutoj na inicijativu Ekvadora i Južne Afrike koja bi žrtvama povrijeđenih ljudskih prava u privatnom sektoru trebala omogućiti da putem suda traže svoja prava.\nJedan od budućih ciljeva je postavljanje globalnih standarda kroz harmonizaciju pojedinačnih planova svih zemalja, uključujući i privatnu privredu. Na kongresu je u centru pažnje bila i provedba jednog od ciljeva održivog razvoja. Podvučena je važnost bezgraničnih socijalnih standarda u svijetu proizvodnje. Aktivistica međunarodne alijanse radničkih sindikata i radničkih prava AFWA iz Hong Konga, Pin-Yu Chen, referisala je o uspjehu svog rada za poboljšanje uslova rada u kineskim fabrikama tekstila u kojima se uz masivno ugrožavanje zdravlja proizvodi za evropsko i japansko tržište. Ukupno 37 % svjetske proizvodnje tekstila je u Kini, pri čemu radnice ne samo da moraju raditi bez prestanka, nego često budu kažnjene rezanjem plate zbog malih grešaka u proizvodnji.\nAustrijski savez sindikata se veoma zalaže za pravo na samoorganizaciju uposlenika. Pri tome je voema važna plata koja će osigurati egzistenciju kao i pridržavanje standarda za zdravu i socijalno podnošljivu radnu sredinu koje je definisala Međunarodna organizacija rada (ILO).


Da su izbori u Crnoj Gori održani pre nedelju dana, ubedljivu pobedu odnela bi koalicija stranaka koje sada čine vlast u Crnoj Gori, kazao je član organizacije Petar Mitov, dodajući da većina ispitanika nije zadovoljna radom Vlade Crne Gore, koja se optužuje za veliku nezaposlenost, rast cena, nesuočavanje sa kriminalcima i tajkunima.\n- Glasači parlamentarne većine su nezadovoljni i time što se Vlada nije izborila sa kriminalnim strukturama povezanim sa prošlom vlašću, pre svega iz redova DPS-a. Oni koji bi dali poverenje strankama parlamentarne većine smatraju da je najbolje izabrati novu Vladu, koju bi činili političari stranaka koje su pobedile na izborima prošle godine, što je jasan znak da ekspertska Vlada nije ispunila očekivanja.\nMirov navodi interesantan podatak ustanovljen iz istraživanja, koji pokazuje da je po prvi put jedna politička struktura jača od DPS-a Mila Đukanovića, jer se Demokratski front nalazi u blagoj prednosti.\n-Prema istraživanju, DF, Demokrate, SNP, URA, DEMOS i drugi koji su pobedili na prošlogodišnjim parlamentarnim izborima osvojili bi gotovo 60 odsto glasova. Rezultati pokazuju da bi Demokratski front kao najjača politička organizacija u Crnoj Gori osvojio 29,2 odsto glasova. Drugo mesto zauzima DPS sa 28,7 odsto ispitanih građana. Iza DF-a i DPS-a nalaze se Demokrate sa 16,2 odsto. Rast u odnosu na neka od prošlih istraživanja beleži Bošnjačka stranka, koja je prešla 5 odsto podrške, što je signal da se toj stranci preliva deo glasača DPS-a. Sledi Socijalistička narodna partija CG sa 4,1 odsto i Socijaldemokrate Ivana Brajovića sa 3,8 odsto. Građanski pokret URA, potpredsednika Vlade Dritana Abazovića, jedina je organizacija koja je deo aktuelne Vlade Crne Gore, a beleži pad i nalazi se na samoj ivici cenzusa, dok je ispod te granice SDP Raška Konjevića. Na osnovu ovih podataka, može se zaključiti da bi DF, Demokrate i SNP mogli sami formirati buduću vlast. Jedno od pitanja je bilo i koliko su građani zadovoljni radom Vlade Zdravka Krivokapića, a istraživanje je pokazalo da je veliki procenat ispitanika nezadovoljan, čak 74,3 odsto.\nUdruženje građana „Čuvamo naše“ je sprovela telefonsko istraživanje, koje je rađeno od 30. septembra do 7. oktobra na uzorku od 1100 građana, na čitavoj teritoriji Crne Gore.\nDPS Vlada Crne Gore Crna Gora vesti istraživanje javnog mnjenja organizacija Čuvamo naše


F4 - Centar za istraživanje popularne muzike\nŽanrovski posmatrano, naše istraživanje broji najviše džez festivala, uključujući one najvažnije, poput Beogradskog, Pančevačkog, Valjevskog, Nišvila, kao i one manje poznate, koji su slabijeg intenziteta. Njihovi programi obuhvataju različite džez prakse, tako da se, pored negovanja tradicionalnijeg džez zvuka, oni usmeravaju i prema eksperimentalnim, avangardnim i noise praksama, world music-u (etno džez, latino džez), elektronskoj muzici (elektro džez, nu džez, esid džez, džez rep) i savremenoj umetničkoj muzici (avangardni džez, fri džez). Ono što je zajedničko za sve ove festivale, jeste dominacija stranih izvođača, koji dobijaju centralne termine u programu i njegovi su nosioci. Takođe, svi ovi festivali održavaju se jednom godišnje, a krećući se u rasponu od tradicionalnog do savremenog, njihovi programi su, generalno gledano, imali bogatu i raznovrsnu ponudu, sa različitim žanrovskim nijansama i kombinacijama, te gostovanjima umetnika koji su aktivni na svetskoj džez sceni.\nNa festivalima kao što su Beogradski i Pančevački džez festival, koji su u značajnoj meri finansirani iz budžeta Ministarstva kulture i informisanja i sličnih institucija, organizatori su obavezni da izvestan procenat ukupnog programa posvete domaćim izvođačima. Tako se dobija situacija koja nalikuje onoj na Explosive Stage-u, gde domaći izvođači ʻokružuju’ strane, headliner-e festivala.\nValjevski džez festival je, prema rečima osnivača i dugogodišnjeg umetničkog direktora Jovana Maljokovića, nastao sa namerom da se na jednom mestu okupe naši „najbolji džez muzičari“. Festival, uprkos finansijskim poteškoćama, i dalje istrajava u svojoj nameri da okuplja izvođače iz zemlje, regiona, pa i inostranstva kako bi se obogatio kulturni izraz grada. Tokom godina, festival su medijski pratili Radio Beograd, RTS, Radio 202 i na taj način osnažili glas i uticaj Valjeva na mapi značajnih džez manifestacija za domaće i strane izvođače.\n Nikola Pejčinović, „Srpska festivalska džez scena 2016“, http://www.cepom.org/festivali-jazz.html\n Diskusija nakon tribine Nikole Pejčinovića „Festivali kao vid popularnih muzičkih praksi“ u SKC-u Novi Beograd, 25. maja 2017. godine. U diskusiji učestvovali Vojislav Pantić, član Odbora Beogradskog džez festivala i umetnički direktor Pančevačkog džez festivala, Nikola Pejčinović i Bojana Radovanović.\n Katarina G. Lazarević, „Valjevski džez festival – razgovor sa Jovanom Maljokovićem“, http://www.cepom.org/valjevski-dzez-festival.html


Ambasador Jukić predao akreditivna pisma predsjedniku Crne Gore – Dnevni list\nAmbasador Jukić predao akreditivna pisma predsjedniku Crne Gore\nAmbasador Bosne i Hercegovine u Crnoj Gori Branimir Jukić predao je danas akreditivna pisma predsjedniku Crne Gore Milu Đukanoviću u Rezidenciji na Cetinju.\nU razgovoru koji je uslijedio nakon ceremonije predaje akreditiva, predsjednik Đukanović je ambasadoru Jukiću zaželio uspješan mandat i naglasio punu opredijeljenost i spremnost Crne Gore da prijateljskoj i susjednoj Bosni i Hercegovini ostane pouzdan partner u ostvarivanju svih njenih vanjskopolitičkih ciljeva uz puno uvažavanje političke volje i opredjeljenja Bosne i Hercegovine.\nRazmijenjena su mišljenja o ukupnim odnosima Bosne i Hercegovine i Crne Gore, a posebno u oblasti ekonomske saradnje, razvoja putne infrastrukture i regionalne saradnje. Potvrđeno je da dviju država nemaju otvorenih pitanja koja bi na bilo koji način opterećivala daljnje unapređenje i razvoj odnosa.\nAmbasador Jukić je potvrdio da će Ambasada i on lično nastaviti raditi u cilju što višeg stepena saradnje Bosne i Hercegovine i Crne Gore u svim oblastima i pitanjima od obostranog značaja, saopćeno je iz Ministarstva vanjskih poslova BiH.\n← Previous Ratni veterani Armije RBiH, HVO-a, HV-a, VRS-a i VJ odali počast žrtvama u Grabovici\nPočela vježba ‘Srebrna strijela’ Next →


Pozovi druga, OŠ Sveti Sava, Doboj, 19.01.2015.\nU okviru volonterske akcije „Pozovi druga" danas je u Osnovnoj školi „Sveti Sava" u Doboju organizovana radionica o inkluzivnom obrazovanju. Radionici su pored učenika škole prisustvovala djeca sa posebnim potrebama iz gradskih udruženja i dnevnih boravaka, njihovi roditelji i nastavnici, volonteri, predstavnici udruženja građana i stručnjaci iz ove oblasti.\nO inkluziji i problemima sa kojima se djeca i mladi s posebnim potrebama susreću u obrazovnom procesu, govorili su psiholozi, pedagozi, logopedi, nastavnici i predstavnici udruženja građana. Učesnici radionice skrenuli su pažnju na potrebu podizanja svijesti o neophodnosti stvaranja što boljih uslova, koji djeci s posebnim potrebama treba da omoguće lakše uključivanje i integraciju u društvo. Svoj doprinos temi dala su i djeca kroz kreativni rad i igru.\nU okviru dvočasovnog rada prikazan je prigodan filmski program o socijalnim aspektima inkluzije djece i mladih sa posebnim potrebama.\nNa kraju ove interaktivne i kreativne radionice djeca su, kroz svoje radove, odraslima uputili jasnu poruku o stalnoj potrebi boljeg razumijevanja i osjetljivosti za potrebe drugih, posebno djece sa problemom zbog kojeg se nalaze u stanju posebne potrebe.


Visoka predstavnica Evropske unije za spoljne poslove i sigurnost Federika Mogerini je u utorak istakla da jedino ujedinjena međunarodna zajednica može dovesti do rešenja krize oko Severne Koreje, navodeći da se EU snažno protivi vojnoj intervenciji.\nMogerini je govor na plenarnoj sednici Evropskog parlamenta u Strazburu počela zahvalom Savetu bezbedosti Ujedinjenih nacija na izglasavanju novih sankcija Pjongjangu.\nSavet bezbedosti je u ponedeljak jednoglasno usvojilo nove sankcije Severnoj Koreji, nakon šestog i najjačeg nuklearnog testa kojeg je ta zemlja izvela početkom ovog meseca.\nPjongjangu je nametnuta zabrana izvoza tekstila i ograničenje uvoza sirove nafte, a to je deveta takva rezolucija kojeg je 15-člani Savet bezbednosti usvojilo po pitanju severnokorejskog oružanog programa od 2006. godine.\nMogerini je naglasila da je međunarodna zajednica, "jačajući pritisak, a u isto vreme pozivajući na mirno rešenje", učinila ispravan korak, koji doprinosi mirnom rešenju krize na Korejskom poluostrvu za kojeg se zalaže i EU.


Započela rekonstrukcija dionice puta Banovići – Živinice | Lukavački.ba\nNaslovnica Lukavac Započela rekonstrukcija dionice puta Banovići – Živinice\n“Danas zvanično otvarano rekonstruisanu dionicu u dužini od 1.650m u što je Direkcija iz tekućih sredstava uložila oko 557.000 KM. S druge strane danas i započinjemo radove na rekonstrukciji druge dionice u dužini od 6,5 km puta, čija je ukupna vrijednost oko 3 miliona KM. Ova dionica finansirat će se iz kredita Direkcije cesta, i time ćemo zaokružiti rekonstrukciju cjelokupnog regionalnog puta koji povezuje Banoviće i Živinice”, rekao je direktor Direkcije cesta TK Agan Delibajrić.\n“Za Tuzlanski kanton ovo je veoma značajna investicija, prije svega što poboljšavanjem putne infrastrukture omogućavamo novim investitorima da dođu i ulože svoja sredstva na ovom području, pokrenu proizvodne i druge aktivnosti. Također, poboljšavamo infrastrukturu za brži protok roba i usluga, a to je posebno značajno za ovaj dio kantona, jer stvaramo povoljniji poslovni ambijent, a time i preduslove za nova radna mjesta. Svim ovim sigurno ćemo dati doprinos smanjenju broja ljudi koji odlaze iz Bosne i Hercegovine”, rekao je premijer Jakub Suljkanović.\nSvi radovi obavljaju se pod patronatom Ministarstva trgovine, turizma i saobraćaja Tuzlanskog kantona. Kako ističe pomoćnik ministra za saobraćaj Nenad Lukanović, “sve ovo radi se kako bi se podigao nivo saobraćajne usluge, i to sa stanovišta sigurnosti u saobraćaju i smanjenja vremena zadržavanja vozila, kroz povećan protok vozila”.\n“Ova godina je prepoznatljiva po broju projekata koje Kantonalna vlada putem svojih institucija realizira na području Banovića. Kada su u pitanju ove dionice, ovu su sigurno najveća ulaganja u posljednjih 30 godina, kada je u pitanju putna infrastruktura regionalnih cesta na području općine Banovići. Radi se o veoma značajnim projektima za Općinu Banovići i sve njene građane”, rekao je načelnik Općine Midhat Husić.\nPrethodni članakDa li će Vlada i inspekcije ponovo dopustiti GIKIL-u da rade bez ulaganja?\nNaredni članakDvije djevojke teško povrijeđene u saobraćajnoj nesreći u Šićkom Brodu


VIDEO – Snažan zemljotres pogodio Japan, cunami pogodio ostrvo Avašima, nuklearke neoštećene | BL Portal\nVIDEO – Snažan zemljotres pogodio Japan, cunami pogodio ostrvo Avašima, nuklearke neoštećene\nZemljotres jačine 6,7 pogodio je danas okrug Jamagata, na sjeveroistoku Japana, a nakon što je izdato upozorenje od cunamija, prvi talas je pogodio obalu ostrva Avašima, saopštila je japanska Meteorološka služba.\nTalas je pogodio i obalu Sakate koja se nalazi u okrugu Jamagata, ali za sada nema podataka o većoj materijalnoj šteti, prenosi Kjodo.\nZemljotres se dogodio oko 22.20 sati po lokalnom vremenu, na dubini od oko 14 kilometara, a kako su pojedini stanovnici rekli nikada nisu osjetili toliko jak zemljotres.\nSekretarijat za nuklearne regulative saopštio je da nisu uočene abnormalnosti u nuklearnom kompleksu Kašivazaki Kariva, koji se nalazi u tom okrugu i čijih sedam jedinica nije u funkciju od 2012. godine.\nŠef kabineta japanskog premijera Šinzo Abea, Jošhide Suga izjavio je na vanrednoj konferencji za novinare da nema podatke da je bilo problema na nekoj nuklearki u Japanu, prenio je Tanjug.\nZbog zemljotresa, koji se smatra jednim od jačih, budući da je u Japanu skala za zemljotrese do 7, bez struje je ostalo skoro 10.000 domaćinastava u dva okruga, dok je željeznički saobraćaj obustavljen u okruzima Jamagata, Akita i Džoecu.\n— CNW (@ConflictsW) 18. lipnja 2019.\nTags: cunami, Japan, zemljotres\nOpet u Evropi: RK Borac mtel igra Kup EHF\nElektrokrajina: Planirana privremena isključenja za srijedu 19. jun


Magazin Intermezzo – Livne: Skrnavljenje uspomene na Aušvic\nLivne: Skrnavljenje uspomene na Aušvic\nSpecijalni predstavnik Svjetskog jevrejskog kongresa za bivšu Jugoslaviju Arie Livne ocijenio je da je svaka zloupotreba genocida i holokausta u dnevnopolitičke svrhe novi zločin i da bi oni koji pominju Aušvic u kontekstu dešavanja iz proteklog rata na prostorima bivše Jugoslavije trebalo da snose odgovornost za sve što su izjavili i rekli o tome.\nKomentarišući tvrdnju da je "Omarska eho Aušvica", koju su bivši zarobljenici Sabirnog centra Omarska iznijeli na obilježavanju godišnjice raspuštanja centra, kojoj je prisustvovao i bošnjački član Predsjedništva BiH Haris Silajdžić, Livne je naglasio da poređenje Aušvica i Omarske nije ništa drugo do skrnavljenje uspomene na šest miliona Jevreja umorenih u Drugom svjetskom ratu.\n"Od tog broja, više od milion njih je ubijeno upravo u Aušvicu", podsjetio je Livne u izjavi za "Fokus".\nPredstavnik Jevrejske opštine Sarajevo Boris Kožemjakin rekao je da je neumjesno, pretjerano i isforsirano poređenje Sabirnog centra Omarska, ali i bilo kojeg drugog logora na prostorima BiH iz proteklog rata, sa nacističkom fabrikom smrti iz Drugog svjetskog rata.\n"Omarska ne može da bude eho Aušvica, jer ništa od onog šta se desilo na ovim prostorima tokom proteklog rata ne može da se mjeri sa tragedijom kroz koju su prošle žrtve nacističkog režima. Zbog toga smatram da je zlonamjerno, neumjesno i krajnje nedopustivo bilo kakvo poređenje, ali i manipulisanje brojem žrtava proteklog rata, a posebno poređenje s onim što se desilo u doba holokausta", rekao je Kožemjakin.\nSpriječena pljačka pošte u Omarskoj\nIznenada preminuo snimatelj RTRS-a Igor Savić\nLajčák: Srebrenici dugujemo pravdu i sjećanje”


EHF EURO 2022 - Selektor Đerona pred utakmicu sa Francuskom - Sportske novosti\nNaslovna Ostalo Rukomet EHF EURO 2022 – Selektor Đerona pred utakmicu sa Francuskom\nEHF EURO 2022 – Selektor Đerona pred utakmicu sa Francuskom\nRukometaši Srbije nemaju mnogo vremena da se osvrću na prethodnu utakmicu na Evropskom prvenstvu. Sav fokus je prebačen na novi duel koji ih očekuje već sutra i to najvažniji, sa najtežim protivnikom. „Orlovi“ su sa aktuelnim olimpijskim šampionom pre godinu dana odigrali dve odlične utakmice u kvalifikacijama za Evropsko prvenstvo, a sada iako u drugačijim okolnostima, priželjkuju da se uspeh ponovi.\n– Moramo da se fokusiramo na meč sa Francuskom sutra, ali smo ovog jutra iskoristili priliku da pogledamo video i analiziramo greške od juče, mislim da je to važno. Evidentno je da su nam nedostajale pripremne utakmice sa Nemačkom i šteta je što smo stigli na takmičenje bez provera. Naša ekipa je pokazala ponovo da je u odbrani jaka, ali smo imali probleme u tranziciji i pozicionom napadu. Nismo odigrali dobro, bilo je nesporazuma, ali siguran sam da će sa više rada i utakmica to biti ispravljeno. Sada već pripremamo analize za Francusku i u toku popodneva ćemo raditi na detaljima igre za sutrašnju utakmicu i pokušati kao što je to bio slučaj u Zrenjaninu pre godinu dana i da pobedimo istom razlikom kako bismo išli u narednu fazu takmičenja, započeo je selektor Toni Đerona i dodao:\n– Odbrana je bila dobra jer je protivnik postigao 23 gola, iako je bilo malih grešaka. Osnovni problem je bio u tranziciji i pozicionom napadu. Ne žalim da pričam problemima sa sastavom, problemima sa korona virusom, ali za pojedine igrače ovo je prvo takmičenje i atmosfera u hali je bila uzavrela. Moramo da nastavimo da radimo po planu po kom smo započeli i zaista je šteta što smo propustili priliku da se već nađemo u sledećoj fazi takmičenja, kako bismo dobili još iskustva, više mečeva znači veće iskustvo. Sutra moramo dati sto odsto sebe u utakmici sa Francuskom i hladne glave kako bismo uradili ono što treba da uradimo.\nZa utakmicu se treba dobro i fizički i taktički i pre svega psihološki spremiti\n– Igrače koji su imali veliku minutažu juče, kao što su Pešmalbek, Marsenić, Kukić pokušaćemo da oporavimo, to je što se tiče fizičke pripreme. Ali psihološki momenat je najvažniji. Ne smemo zaboraviti da su okolnosti potpuno drugačije u odnosu na utakmice sa Francuskom pre godinu dana. Posle toga su dobro igrali Svetski šampionat i osvojili zlatnu medalju na Olimpijskim igrama. Ta ekipa igra sa velikim samopouzdanjem. U utakmici sa Hrvatskom su vodili sve vreme, u meču sa Ukrajinom su igrali odlično. Ulazimo u utakmicu sa Francuskom sa prvim porazom u posle dužeg vremena i bez mogućnosti koju smo imali prethodne godine – da pripremamo meč u punom sastavu i u punom trenažnom procesu. Iako neki igrači nedostaju, od početka priprema do same utakmice imali smo iste igrače u trenažnom procesu i mogli smo normalno da radimo. Sada je problem što iz dana u dan pravimo izmene sa igračima, neki odlaze, drugi dolaze ali nemaju vremena da treniraju sa grupom. Situacija je jednostavno takva, ali siguran sam da će momci, ceo tim dati sve od sebe, rekao je selektor Toni Đerona.\nUtakmica Francuska – Srbija na programu je u ponedeljak, 17. januara od 20:30 časova.\nPrethodni tekstNBA: Moraće bez najboljeg strelca jedno vreme\nSledeći tekstČepić: Ne može se igrati na remi, idemo na pobedu


CDU priprema otklon od izbegličke politike Angele Merkel | EurActiv Serbia\nZvaničnici nemačke vladajuće Hrišćansko-demokratske unije (CDU) održali su radni sastanak čiji je cilj bio da se u razgovoru sa stručnjacima osmisli buduća politika stranke u oblasti migracija. Sastanak je organizovala nova liderka CDU, Anegret Kramp-Karenbauer, za koju reforma migracione politike predstavlja šansu da se u toj oblasti distancira od prethodne predsednice stranke, kancelarke Angele Merkel. Cilj je, između ostalog, da se definiše efikasnija politika azila u Nemačkoj.\nCilj dvodnevnog sastanka je bio i da se razmotri kako sprečiti politički haos kakav je u Nemačkoj zabeležen na vrhuncu izbegličke krize, 2015. godine. "Šta smo od tada zaista naučili i promenili", sažela je temu sastanka Anegret Kramp-Karenbauer.\nMateus Midelberg, portparol CDU i njene sestrinske bavarske Hrišćansko-socijalne unije (CSU) za pitanja unutrašnje politike, rekao je da je smisao okupljanja 10. i 11. februara bio da se "tri godine od početka izbegličke krize napravi inventar, kako bi sistem azila postao efikasniji". On je pojasnio i da to znači i bržu deportaciju migranata koji moraju da napuste Nemačku.\nU pokušaju da unapredi sistem azila i spreči paušalnu deportaciju dobro integrisanih migranata, nemačka vlada usvojila je u decembru 2018. zakon o imigraciji stručnih radnika, koji daje "grejs period" od dve i po godine u kojem se toleriše boravak odbijenih azilanata ako su najmanje 18 meseci zaposleni i govore nemački.\nRukovodstvo stranke pozvalo je na sastanak stručnjake za pitanja migracije koji su drugog dana sastanka predvodili niz radnih grupa. Tako je, na primer, predsedavajući poslanika CDU i CSU u Evopskom parlamentu Danijel Kaspari vodio radnu grupu o evropskom sistemu azila i zaštiti spoljnih granica EU.\nNa panel diskusiji, dan ranije, predsedavajući istraživačkog instituta Evropska inicijativa za stabilnost (ESI) Gerald Knaus izjavio je da Nemačka ne može sama da se izbori sa izazovom migracije, već da sa drugim zemljama EU, poput Španije, Francuske i Holandije mora da stvori koaliciju "voljnih".\nKnaus je predložio osnivanje velikog evropskog centra za migrante na Mediteranu. Bio bi to centar za prijem, rešavanje pitanja azila i eventualnu repatrijaciju migranata. Stručnjaci su se saglasili da postojeće procedure odlučivanja o azilu moraju biti ubrzane kako bi politika integracije bila uspešna.\nNemački mediji objavili su 11. februara saopštenje Ministarstva unutrašnjih poslova, koje je na pitanje poslanika Zelenih odgovorilo da postupak odlučivanja o dodeli azila u Nemačkoj trenutno u proseku traje šest meseci, što je već znatno brže nego ranije.\nCDU namerava da uz pomoć predloga sa sastanka definiše i ključne stavove u svom programu za evropske izbore i da ih, ako joj se ukaže prilika, ugradi u migracionu politiku EU.\nPojedini politički analitičari su radni sastanak CDU protumačili i kao priliku za Anegret Kramp-Karenbauer da se u oblasti migracione politike odredi prema politici Angele Merkel, koja nije prisustvovala sastanku, i tako ponovo osvoji veću naklonost birača.\nIako je prema istraživanjima javnog mnjenja 2018. godine većina Nemaca smatrala da njihova zemlja može da se izbori sa masovnim prilivom migranata, sada sve ukazuje da je u porastu broj nezadovoljnih izbegličkom politikom kancelarke Merkel.\nKramp-Karenbauer važi za štićenicu kancelarke i dugo je nazivana "mini Merkelova". Ipak, između dve političarke postoje razlike u odnosu prema pitanju migracija, pri čemu je Kramp-Karenbauer znatno konzervativnija i čak je pristalica deportacije izbeglica iz ratnih područja, ukoliko su izvršili neko krivično delo.\nKramp-Karenbauer izabrana je za predsednicu CDU na partijskom Kongresu 7. decembra 2018, pošto je Angela Merkel, posle teških poraza konzervativaca na pokrajinskim izborima u Bavarskoj i Hesenu, odlučila da više neće predvoditi stranku.


DRC, ECHO i kantonalna bolnica u Bihaću sarađivali su i ranije na brojnim projektima koji su rezultirali povećanjem kvalitete medicinskih usluga\nEvropska unija, u partnerstvu s Danskim vijećem za izbjeglice (DRC) obezbijedila je tri respiratora Kantonalnoj bolnici “Dr. Irfan Ljubijankić” u Bihaću, kao vid podrške uloženim naporima Ministarstva zdravstva, rada i socijalne politike Unsko-sanskog kantona. Respiratori su vrhunske kvalitete, namijenjeni za pomoć pri disanju pacijenata s izraženom respiratornom insuficijencijom i respiratornim zatajenjem, bilo da su u pitanju odrasli, djeca ili novorođenčad.\nŠef Sekcije operacija za pravosuđe, unutarnje poslove i reformu javne uprave Delegacije Evropske unije u Bosni i Hercegovini, Nicolas Bizel, uručio je respiratore direktoru Kantonalne bolnice u Bihaću, Hajrudinu Haviću, stavljajući naglasak na kontinuiranu podršku Evropske unije Bosni i Hercegovini u borbi protiv COVID-19: „Evropska unija je najlojalniji partner Bosni i Hercegovini, a ja sam sretan što možemo isporučiti sve ono što smo obećali. Od samog početka krize, svakodnevno, radimo na tome da osiguramo neophodnu medicinsku opremu, dokazujući da je timski rad ključ za prevazilaženje krize. Kao odgovor na COVID-19 i podršku državi da se izbori s panedmijom, izdvojili smo 80,5 miliona eura kroz razne grantove, da sačuvamo živote građana ove zemlje i radna mjesta. Dodatno smo osigurali i 250 miliona eura za makro-finansijske asistencije. EU pomaže i najugroženije kategorije kroz aktivnosti koje implementira Odjel Europske komisije za humanitarnu pomoć i civilnu zaštitu (ECHO),” rekao je Bizel.\nOsim tri respiratora, ECHO i DRC, podijelili su antibakterijske tečnosti, zaštitne rukavice, maske i zaštitna odijela u šest privremenih prihvatnih centara u kojima su smješteni migranti i izbjeglice, a koje financira EU, kao i domovima primarne zdravstvene zaštite, humanitarnim i volonterskim organizacijama te Federalnom ministarstvu zdravstva.\n„DRC, s partnerima, rado podržava rad Kantonalne bolnice u Bihaću. Respiratori će poboljšati kvalitetu medicinskih usluga koje su usmjerene na spašavanje života građana Unsko-sanskog kantona i migrantske populacije. Dodatno će pomoći da se olakšaju određeni tereti s kojima se posvećeni medicinski radnici svakodnevno suočavaju”, rekao je Nicola Bay, direktor DRC BiH, izražavajući divljenje liječnicima i medicinskim sestrama koji su stajali na prvoj liniji borbe s COVID-19.\n„Zahvalan sam našim prijateljima, DRC-u i EU na ovoj dragocjenoj donaciji. Kantonalna bolnica je ranije upozorila na nedostatak medicinske opreme, što ovu donaciju čini još važnijom za sve moje kolege – junake u bijelim mantilima “, naglasio je direktor Havić.\nNa temelju najnužnijih potreba koje su utvrdile vlasti Bosne i Hercegovine, EU je obećala ukupno 80,5 miliona eura za pomoć zemlji kao odgovor na COVID-19, uključujući 7 milijuna eura za hitne medicinske potrebe. Vrijednost respiratora koji su donirani Kantonalnoj bolnici u Bihaću iznosi 123.830 eura.


Hotel EUPHORIA TEKIROVA Kemer Turska\n– ima 5* i u pitanju je hotelski kompleks okružen šumom i divnom vegetacijom, nalazi u oblasti Tekirova , na oko 20 km od Kemera. Sastoji se iz nekoliko objekata i poseduje sopstvenu plažu. Garden Club sobe se nalaze u prelepom vrtu, sve su sa TWC-om, klimom, TV-om, telefonom, mini barom ,sefom i fenom. Hotelske sobe se nalaze u glavnoj zgradi sve su sa TWC-om, klimom, TV-om, telefonom, mini barom ,sefom , fenom i balkonom. U sklopu hotela nalazi se nekoliko restorana i barova, bazen za decu i odrasle, vodeni tobogani, tenis, spa centar, sauna, tursko kupatilo, stoni tenis, pikado, fitness, mini klub za decu,animacioni program, mogućnost sportova na vodi.Usluga: ultra all inclusive ( ultra sve uključeno – prema hotelskim pravilima).


Inspektori napustili Siriju, Obama još nije doneo odluku | Politika | DW | 31.08.2013\nInspektori napustili Siriju, Obama još nije doneo odluku\nInspektori UN napustili Siriju. Ban Ki Mun kaže da će za konačni izveštaj inspektora UN biti potrebno dve nedelje. Džon Keri kaže da se odlaskom inspektora otvara mogućnost za eventualnu intervenciju.\nLibanon UN Inspektoren Syrien Krise Chemiewaffen\nStručnjaci UN, koji su sprovodili istragu o navodnoj upotrebi hemijskog oružja u Siriji, napustili su Damask i stigli su jutros u Liban. U šest vozila sa obeležjem UN i uz pratnju libanskih snaga bezbednosti, oko 13 inspektora UN je prešlo granicu oko 7.40, po lokalnom vremenu.\nInspektori UN su od 18. avgusta boravili u Siriji, ali su od prošlog ponedeljka pažnju posvetili prikupljanju uzoraka s lokacije u okolini Damaska, na kojoj se, prema navodima sirijske opozicije, dogodio napad hemijskim oružjem 21. avgusta.\nPortparol UN Martin Nesirki prethodno je rekao da će uzorci sa terena u Siriji biti poslati u nekoliko laboratorija u Evropi. Nesirki je rekao da je tim inspektora takođe posetio vojnu bolnicu u Damasku da bi razmotrio optužbe sirijske vlade da su desetine vojnika bile žrtve napada hemijskim oružjem, za koji vlada optužuje pobunjenike.\nGeneralni sekretar UN Ban Ki Mun rekao je da će za konačni izveštaj inspektora UN biti potrebno dve nedelje.\nObama još nije doneo konačnu odluku\nAmerički predsednik Barak Obama izjavio je u petak (30.08.) da još nije doneo konačnu odluku o Siriji, ali da razmatra "ograničeno usko delovanje" zbog hemijskog napada. Obama je rekao u Vašingtonu da hemijski napad u Siriji predstavlja "izazov za svet", ali i da preti nacionalnim interesima SAD.\nObama je rekao da uviđa da u svetu i u SAD postoji podozrenje prema ratu u Siriji, ali da SAD, "kao svetski lider", imaju obavezu da reaguju ako neka zemlja krši međunarodne norme. On je rekao da bi više voleo da operacija u Siriji bude multilateralnog karaktera, ali da Vašington ne želi da "svet bude paralizovan".\nAmerički predsednik je rekao da Savet bezbednosti UN nije u stanju da deluje kada je reč o Siriji.\nDžon Keri i izveštaj Bele kuće\nKeri je rekao da postoje "jasni" i "snažni" pokazatelji da je vlada sirijskog predsednika Bašara al-Asada koristila otrovan gas protiv civila.\nBela kuća je objavila izveštaj na četiri strane u kojem se navodi da je američka vlada, na osnovu izvora i presretnutih razgovora, zaključila da je Asadov režim 21. avgusta "izveo napad hemijskim oružjem" u predgrađu Damska.\nSAD procenjuju da je u hemijskom napadu ubijeno 1.429 ljudi, od čega najmanje 426 dece.\nKeri je rekao da su ljudi iz sirijskog režima radi priprema tri dana pre napada bili na mestu gde se taj napad dogodio. On je rekao da je ljudima bliskim ražimu rečno da pripreme gas maske. Dodao je da SAD znaju odakle su rakete lansirane. U izveštaju se procenjuje da je mogućnost da je opozicija u Siriji odgovorna za napad "izuzetno mala".\nKeri je rekao da Obamina administracija ima "veliko poverenje" u obaveštajne podatke i poručio da su vlasti u Vašingtonu pažljivo proverile podatke kako bi se izbegle greške koje su prethodile iračkom ratu. "Neće nam se to ponoviti", dodao je on.\n"Pitanje je da li ćemo i šta ćemo - mi i svet - uraditi povodom toga", rekao je Keri i dodao da se delovanje zbog upotrebe hemijskog oružja "veoma tiče kredibiliteta i budućih interesa SAD".\nKeri je priznao da javnost u SAD podozrivo gleda na rat, dodajući da je i on umoran posle višegodšnjih sukoba u Avganistanu i Iraku, ali da to ne bi trebalo da bude izgovor za nedelovanje.\nŠpijunski satelititi detektovali su lansiranje raketa s teritorija pod kontrolom vlade 90 minuta pre prvih izveštaja o napadu hemijskim oružjem. Obaveštajne službe navode da su identifikovale više od 100 video snimaka povezanih s napadom, od kojih mnogi prikazuju mnoštvo tela s povredama kakve donosi upotreba nervnih agensa. U izveštaju se navodi da sirijska opozicija "nije u stanju da fabrikuje sve video snimke".\nObaveštajne agencija takođe navode da su presrele komunkaciju visokog sirijskog zvaničnika koji "potvrđuje da je režim upotrebio hemijsko oružje 21. avgusta i koji je bio zabrinut zbog inspektora UN koji prikuplja podatke".\nPredsednici Francuske i SAD, Fransoa Oland i Barak Obama su u petak pozvali međunarodnu zajednicu da pošalje "snažnu poruku" režimu predsednika Sirije Bašara al-Asada da ga smatra "odgovornim" za hemijski masakr 21. avgusta, objavila Jelisejska palata, u Parizu.\n"Dva šefa države složila su se da međunarodna zajednica ne može tolerisati upotrebu hemijskog oružja, već mora pozvati sirijski režim na odgovornost i poslati snažnu poruku osude upotrebe hemijskog oružja", objavio je kabinet predsednika Francuska nekoliko sati posle telefonskog razgovora Olanda i Obame.\nIstovremeno, u petak uveče, kabinet premijera Velike Britanije Dejvida Kamerona, objavio je u Londonu da je Obama u telefonskom razgovoru rekao Kameronu da je uveren u "održivost posebnog odnosa" SAD i Velike Britanije, iako je ona odbila da učestvuje u mogućem vojnom napadu na Siriju.\nTokom 15-minutnog telefonskog razgovora u petak uveče, predsednik SAD je "podvukao svoje jako prijateljstvo s premijerom (Velike Britanije) i istakao da ceni snagu, trajnost i dubinu posebnog odnosa dve zemlje. Saglasili su se da će se njihova saradnja na međunarodnim pitanjima nastaviti, i obojica su podvukla svoju posvećenost nalaženju političkog rešenja sukoba u Siriji koje bi okupilo sve strane", rekao je u saopštenju Kameronov predstavnik za štampu.\nParlament u Londonu je u četvrtak (29.08.) odbacio predlog Vlade za vojnu akciju u Siriji. Veto britanskog parlamenta u četvrtak uveče izazvao je zabrinutost u Velikoj Britaniji za budućnost "specijalnih odnosa" Londona i Vašingtona, dok je Pariz sada glavni saveznik SAD.\nSirisjki vojni potencijal\nNATO ne planira vojnu akciju u Siriji zbog upotrebe hemijskog oružja, izjavio je generalni sekretar Alijanse Anders Fog Rasmusen. Na pitanje novinara o napadu kod Damaska prošle nedelje, Rasmusen jer ukazao na sirijske snage navodeći da je potrebio biti "nerazumno ciničan da bi se poverovalo da opozicija stoji iza hemijskog napada u oblasti koju ona već kontroliše".\nRasmusen je prethodno rekao da je upotreba hemijskog oružja neprihvatljiva i da to ne može proći bez reakcije, ali da NATO nema plan za intervenciju u Siriji što bi zahtevalo odobrenje svih 28 članica.\nAutor: beta, afp, dpa\nKljučne reči sirija, obama, oland, kamerun\nTrajni link https://p.dw.com/p/19ZP8\nNovi evropski vođa 17.04.2018


LAKŠE DO RADNOG MESTA: Nezaposlenim Romima iz Požarevca odobrene subvencije - TPKNEWS\n06:40 - 03/07/2022\nNaslovna/VESTI/LAKŠE DO RADNOG MESTA: Nezaposlenim Romima iz Požarevca odobrene subvencije\nFoto: GO Požarevac/Screenshot\nNeophodna sredstva oni su dobili kroz program Nemačke razvojne saradnje (GIZ), u okviru projekta “Inkluzija Roma i drugih marginalizovanih grupa u Srbiji – Inicijativa za inkluziju 3”, vrednog 100.000 evra, koji se u Požarevcu sprovodi po treći put.\n– Cilj naše lokalne samouprave je da sa Nemačkom kao partnerom, i sa dve partnerske organizacije sa teritorije Požarevca – Romskim udruženjem žena “Ruž” i Udruženjem Roma Braničevskog okruga, pomogne zapošljavanje sugrađana koji najteže dolaze do posla i koji su najugroženiji – rekao je Pavlović.\nOd ukupno 25, ugovore o subvencijama 10 osoba potpisalo je za kupovinu opreme za pokretanje sopstvenog poslovanja, u vrednosti od 30.000 evra. Za preostalih 15 potpisani su ugovori za zapošljavanje u već postojećim preduzećima kroz subvencije za kupovinu opreme, u ukupnoj vrednosti od 37.500 evra.\nPODRŠKA ZA BOLJI ŽIVOT ROMA\nOve subvencije samo su deo onoga što je grad učinio kako bi poboljšao život Roma, ali tu se nećemo zaustaviti i nastavićemo da učestvujemo i dalje u sličnim programima – napomenuo je Pavlović.


Rusija ubrzanim tempom gradi gasovod prema Kini - Sputnjik Srbija\n10:24 21 Jun 2021\nRusija ubrzanim tempom gradi gasovod prema Kini\n09:09 14.05.2017 (osveženo 09:29 14.05.2017) Preuzmite kraći link\nIzgradnja gasovoda „Snaga Sibira“ ubrzano napreduje. Već je izgrađeno više od 740 kilometara gasovoda, dok je 1.000 kilometara cevi zavareno, saopštio je predstavnik uprave „Gasproma“ Aleksej Miler.\n„Uspešno napredujemo u realizaciji projekta ’Snaga Sibira‘, pre roka. U ovom trenutku je pripremljena trasa od 1.800 kilometara, već je izgrađeno više od 740 kilometara gasovoda, 1.000 kilometara cevi je zavareno“, rekao je Miler televiziji „Rusija 24“.\nŠef „Gasproma“ je podsetio da je 11. maja otvoren prelazni punkt na rusko-kineskoj granici na reci Amuru. Tada je rečeno da je izgrađeno više od 719 kilometara gasovoda.\nKrajem maja 2014. godine „Gasprom“ i CNPC potpisali su ugovor o kupoprodaji gasa „istočnom trasom“. Sporazum je zaključen sa rokom važenja od 30 godina i predviđa isporuke ruskog gasa Kini od 38 milijardi kubnih metara godišnje. „Istočna trasa“ predviđa isporuke gasa Kini iz Jakutskog i Irkutskog centra magistralnim gasovodom „Snaga Sibira“.\nPočetkom maja 2015. godine „Gasprom“ i CNPC su potpisali sporazum o osnovnim uslovima isporuke prirodnog gasa Kini iz Rusije „Zapadnom trasom“. Ta trasa predviđa isporuke gasa u Kinu od 30 milijardi kubnih metara godišnje sa gasnih polja Zapadnog Sibira.


Održan memorijalni karate turnir Svetlana Ceca Radojević | Patak Online – Valjevo vesti\nOdržan memorijalni karate turnir Svetlana Ceca Radojević\nVALJEVO- U Valjevu je održan je deveti memorijalni karate turnir Svetlana Ceca Radojević u organizaciji karate kluba 014 iz Valjeva. Po deveti put u gradu na Kolubari u sportskoj hali Student, okupili su se karatisti iz cele Srbije i po prvi put i gosti iz Republike Srpske. Na turniru je nastupilo 46 karate klubova iz Srbije i jedan iz Republike Srpske sa oko 200 takmičara u raznim uzrasnim kategorijama.\nTurnir se u poslednje dve godine organizuje uz podršku grada Valjeva. Čast da otvori deveti memorijalni turnir imala je majka Svetlane Radojević, Mirjana Radojević. Na turniru su uručene nagrade za najmlađe takmičare, za najbolje takmičare i za najuspešni klub. Nagradu za najuspešni klub na ovogodišnjem turniru poneo je karate klub Bor iz Bora, čiji su takmičari ostvarili najbolje rezultate i pored domaćina osvojili najviše odličja.\nKarate klub 014 nastupi je sa 19 takmičara. Na ovom turniru su prvi put nastupili mladi takmičari KK 014, generacija 2012 i mlađi: Lana Pavlović, Sara Nešić, Dušan Mileić i Tedora Blagojević, kojima je ovo bilo prvo takmičarsko iskustvao. Mladi takmičari su uspeli da pobede protivnike i da savladaju strah od nastupa, što nam daje nadu za buduće nastupe.\nPored mladih takmičara na turniru su nastupili i već prekaljeni takmičari pionirke: Ana Živanović, Ksenija Kosić, Tamara Dražić, Ivana Matić, Višnja Đurđević i Anđela Mitrović, koje su osvojile najvrednija odličja u kata timovima, apsolutnoj klasi i u svojim takmičarskim klasama. U kategoriji kadetkinja nastupile sue Milica Vulović i Jovana Marković, koje su zauzele drugo mesto. U kategoriji borbi nastupili su David Petrović, koji je osvojio dva prva mesta i Nikola Milivojević koji je osvojio drugo mesto.\nKako se navodi u saopštenju za javnost, trenerski tim KK 014: Milan Lepojević, Milenko Lukić, Predrag Branković, Vladan Živanović i Čedomir Bajkin, svojim zalagnjem i trudom učinili su da i ovaj kao i prethodni karate turniri u organizaciji KK 014, budu na zavidnom nivou, i da prestavljaju praznik sporta u gradu Valjevu.\nPrethodni članak Stručne obuke za lakše zapošljavanje\nSledeći članak UNS protestuje zbog vređanja urednice valjevskog portala\n3. avgusta 2020. - 08:17\n31. jula 2020. - 18:08\nPrijavljene 23 posade\n19. juna 2020. - 08:23


PROPISI.com | PROSVETA – OBRAZOVNA INFRASTRUKTURA\nPROSVETA – OBRAZOVNA INFRASTRUKTURA\nNastavak ulaganja u obrazovnu infrastrukturu\nMinistar prosvete, nauke i tehnološkog razvoja u Vladi Republike Srbije Mladen Šarčević obišao je danas, uoči početka nove školske godine, renoviranu Osnovnu školu „Duško Radović“ na Novom Beogradu.\nŠarčević je istakao da Ministarstvo ovakvim projektima nastavlja ulaganja u infrastrukturu u oblasti prosvete i stvara bolje uslove i za đake i za nastavnike, ocenivši da su nam potrebne nove, moderne škole, po najsavremenijim standardima, kao što je ova.\nOn je ukazao na to da je projekat vredan 161,7 miliona dinara, kao i da je radove na renoviranju kompletnog objekta, uključujući fiskulturnu salu i školsko dvorište, realizovala Kancelarija za upravljanje javnim ulaganjima.\nMinistar je najavio i da će se nastaviti opremanje učionica i kabineta računarima i ocenio da će najveći izazov u novoj školskoj godini biti da se svi pridržavaju preporučenih epidemioloških mera.\nKako je istakao, u školama moraju biti pojačana dežurstva, učenici se moraju opominjati da nose maske i drže fizičku distancu.\nŠarčević je naveo i da su škole dobile preporuku da u prvom polugodištu ne organizuju đačka putovanja, pri čemu je izrazio očekivanje da će, bez obzira na okolnosti izazvane koronavirusom, učenicima biti omogućeno da imaju što bolju školsku godinu.\nOn je đacima poželeo srećan polazak u školu, objasnivši da su treći i sedmi razred reformski i da oni kreću po novom programu.\nJako je važno da nastavimo to što smo započeli da bi školske 2021/22 krenuo reformisani četvrti i osmi razred, da bi na sledećem PISA testiranju imali što bolje rezultate, istakao je ministar.


Sneg usporio saobraćaj - PPmedia\nPosted on\t2 јануара, 2019 7:03 pm by adminpp033\nSneg koji neprekidno pada više od 10 časova u višim delovima Zlatara i Murtenice dosegao je debiljinu od skoro pola metra, dok ga u gradskom jezgru Nove Varoši ima od 15 do 20 centimetara. Saobraćaj na državnom putu od Borove Glave ka Prijepolju odvija se usporeno, zbog utabanog snega debljine od 3 do 5 centimetara koji se zadržava na kolovozu i zadaje nedaće vozačima. Iz dežurnih punktova Zimske službe užičkih „Puteva“, u Prijepolju i Novoj Varoši, koji brinu o prohodnosti i bezbednosti saobraćaja na gotovo 300 kilometara državnog puta – prvog i drugog reda u ovom kraju, kažu da su sve raspoložive ekipe na terenu te da se saobraćajnice čiste bez obzira što je vreme novogodišnjih praznika.\n– Sneg umerenog intenziteta i dalje pada na područiju novovaroškog kraja, naše četiri ekipe nalaze se na terenu i čiste saobraćajnice. Za sada su prohodne obe kolovozne trake na svim putevima – kazao je Goran Stiković dežurni u Zimskoj službi puteva na punktu Nova Varoš.\nU višim delovima Prijepolja, debljina snežnog pokrivača je oko 30 centimetara, dok ga u samom gradu ima od 5 do 10 centimetara.\nVozači se upozoravaju da na put kreću isključivo sa kompletnom zimskom opremom, jer su česta proklizavanja vozila posebno na usponima i prevojima, dok zbog niske temperature dolazi do stvaranja poledice na kolovozu.\nОзнаке: Nova Varoš, sneg, vesti nova varoš, vesti prijepolje